text: εκατομμύρια Ecu για το EPOCH. 2. Η χρηματοδοτική συνεισφορά της Ισλανδίας που προκύπτει από τη σύνδεση με τα κοινοτικά προγράμματα υπολογίζεται σε 74 182 Ecu για το STEP και σε 38 165 Ecu για το EPOCH και προστίθεται, καθώς και οι ενδεχόμενες άλλες συνεισφορές από τρίτες χώρες, στα προαναφερόμενα ποσά, σύμφωνα με το άρθρο 2 της παρούσας συμφωνίας. 3. Το ενδεικτικό χρονοδιάγραμμα για τις πιστώσεις αναλήψεως υποχρεώσεων των προγραμμάτων STEP και EPOCH και για τη συνεισφορά της Ισλανδίας είναι το ακόλουθο: >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ> ΠΑΡΑΡΤΗΜΑ Δ ΧΡΗΜΑΤΟΔΟΤΙΚΟΙ ΚΑΝΟΝΕΣ 1. Το παρόν παράρτημα καθορίζει τους κανόνες που διέπουν τη χρηματοδοτική συνεισφορά της Ισλανδίας, η οποία προβλέπεται στο άρθρο 2 της παρούσας συμφωνίας. 2. Στην αρχή κάθε έτους ή όταν αναθεωρείται ένα από τα κοινοτικά προγράμματα κατά τρόπο που συνεπάγεται αύξηση του ποσού που κρίνεται αναγκαίο για την υλοποίησή του, η Επιτροπή απευθύνει στην Ισλανδία πρόσκληση καταβολής των ποσών ανάλογα με τη συμμετοχή της στις δαπάνες βάσει της παρούσας συμφωνίας. Η συνεισφορά αυτή εκφράζεται τόσο σε Ecu όσο και στο νόμισμα της Ισλανδίας, ενώ η σύνθεση του Ecu καθορίζεται από τον κανονισμό (ΕΟΚ) αριθ. 3180/78 του Συμβουλίου (;), όπως τροποποιήθηκε από τον κανονισμό (ΕΟΚ) αριθ. 1971/89 ($). Η τιμή του νομίσματος της Ισλανδίας για τη συνεισφορά σε Ecu καθορίζεται την ημερομηνία της πρόσκλησης καταβολής των ποσών. Η Ισλανδία καταβάλλει τη συνεισφορά της στις ετήσεις δαπάνες βάσει της παρούσας συμφωνίας στην αρχή κάθε έτους, και το αργότερο τρεις μήνες μετά την αποστολή της πρόσκλησης καταβολής των ποσών. Οιαδήποτε καθυστέρηση πληρωμής της συνεισφοράς επισύρει την υποχρέωση καταβολής τόκου από την Ισλανδία, με επιτόκιο ίσο με το υψηλότερο ισχύον προεξοφλητικό επιτόκιο στα κράτη μέλη της Κοινότητας την ημέρα λήξης της οφειλής. Το επιτόκιο αυτό προσαυξάνεται κατά 0,25 % για κάθε μήνα καθυστέρησης. Το επαυξημένο επιτόκιο εφαρμόζεται για όλη την περίοδο υπερημερίας. Εντούτοις, ο τόκος καθίσταται απαιτητός μόνον εάν η συνεισφορά καταβληθεί μετά την παρέλευση τριμήνου από την αποστολή πρόσκλησης καταβολής των ποσών εκ μέρους της Επιτροπής. Τα οδοιπορικά των αντιπροσώπων και εμπειρογνωμόνων της Ισλανδίας που απορρέουν από τη συμμετοχή τους στις εργασίες της επιτροπής που αναφέρεται στο άρθρο 3 της παρούσας συμφωνίας, επιστρέφονται από την Επιτροπή, σύμφωνα με τις ισχύουσες διαδικασίες για τους αντιπροσώπους και εμπειρογνώμονες των κρατών μελών της Κοινότητας και, ειδικότερα, σύμφωνα με την απόφαση 84/338/Ευρατόμ, ΕΚΑΧ, ΕΟΚ του Συμβουλίου (=). 3. Τα ποσά που καταβάλλονται από την Ισλανδία πιστώνονται στα κοινοτικά προγράμματα ως δημοσιονομικά έσοδα καταχωρούμενα στην αντίστοιχη θέση της κατάστασης εσόδων του γενικού προϋπολογισμού των Ευρωπαϊκών Κοινοτήτων. 4. Ο δημοσιονομικός κανονισμός που ισχύει για το γενικό προϋπολογισμό των Ευρωπαϊκών Κοινοτήτων εφαρμόζεται για τη διαχείριση των πιστώσεων. 5. Στο τέλος κάθε έτους, καταρτίζεται κατάσταση πιστώσεων για τα κοινοτικά προγράμματα, η οποία διαβιβάζεται στην Ισλανδία προς ενημέρωση. (;) ΕΕ αριθ. L 379 της 30. 12. 1978, σ. 1. ($) ΕΕ αριθ. L 189 της 4. 7. 1989, σ. 1. (=) ΕΕ αριθ. L 177 της 4. 7. 1984, σ. 25.


text:
 Avis juridique important
 |
 11957E/PRO/CJ/18
 Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙΙ - Διαδικασία Άρθρο 18
 Αρθρο 18Η διαδικασία ενώπιον του Δικαστηρίου περιλαμβάνει δύο στάδια: την έγγραφη και την προφορική διαδικασία.Η έγγραφη διαδικασία περιλαμβάνει τη γνωστοποίηση στους διαδίκους καθώς και στα όργανα της Κοινότητος των οποίων οι αποφάσεις προσβάλλονται, των αιτήσεων, υπομνημάτων, απαντήσεων και παρατηρήσεων και ενδεχομένως των αντικρούσεων, καθώς και όλων των προς υποστήριξη στοιχείων και εγγράφων ή των επισήμων αντιγράφων τους.Οι γνωστοποιήσεις γίνονται επιμελεία του γραμματέως κατά τη σειρά και εντός των προθεσμιών που καθορίζει ο κανονισμός διαδικασίας.Η προφορική διαδικασία περιλαμβάνει την ανάγνωση της εισηγήσεως του εισηγητού δικαστού, την υπό του Δικαστηρίου ακρόαση των εκπροσώπων, των συμβούλων και των δικηγόρων και των προτάσεων του γενικού εισαγγελέως, καθώς και, ενδεχομένως, την εξέταση των μαρτύρων και των πραγματογνωμόνων.

type: contracts

jurisdiction: EU


text:
 30.6.2011
 EL
 Επίσημη Εφημερίδα της Ευρωπαϊκής Ένωσης
 L 171/27
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 28/2011
 της 1ης Απριλίου 2011
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση αριθ. 99/2010 της Μεικτής Επιτροπής του ΕΟΧ της 1ης Οκτωβρίου 2010 (1).
 (2)
 Η οδηγία 2010/46/ΕΕ της Επιτροπής, της 2ας Ιουλίου 2010, για τροποποίηση των οδηγιών 2003/90/ΕΚ και 2003/91/ΕΚ για τη θέσπιση μέτρων για την εφαρμογή του άρθρου 7 των οδηγιών 2002/53/ΕΚ και 2002/55/ΕΚ του Συμβουλίου, αντίστοιχα, όσον αφορά τα ελάχιστα χαρακτηριστικά που πρέπει να καλύπτονται κατά την εξέταση και τις ελάχιστες προϋποθέσεις για την εξέταση ορισμένων ποικιλιών καλλιεργούμενων φυτικών ειδών και κηπευτικών ειδών (2), πρέπει να ενσωματωθεί στη συμφωνία.
 (3)
 Η απόφαση 2010/377/ΕΕ της Επιτροπής, της 7ης Ιουλίου 2010, σχετικά με την απαλλαγή της Εσθονίας από ορισμένες υποχρεώσεις εφαρμογής των οδηγιών του Συμβουλίου 66/402/ΕΟΚ και 2002/57/ΕΚ όσον αφορά τα είδη Avena strigosa Schreb., Brassica nigra (L.) Koch και Helianthus annuus L
 (3), πρέπει να ενσωματωθεί στη συμφωνία.
 (4)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Το κεφάλαιο III του παραρτήματος I της συμφωνίας τροποποιείται ως εξής:
 1)
 Στο σημείο 14 (οδηγία 2003/90/ΕΚ της Επιτροπής) και στο σημείο 15 (οδηγία 2003/91/ΕΚ της Επιτροπής) του μέρους 1 προστίθεται η ακόλουθη περίπτωση:
 «—
 32010 L 0046: Οδηγία 2010/46/ΕΕ της Επιτροπής της 2ας Ιουλίου 2010 (ΕΕ L 169 της 3.7.2010, σ. 7).».
 2)
 Μετά το σημείο 80 (Απόφαση 2010/198/ΕΕ της Επιτροπής) υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ» προστίθεται το ακόλουθο σημείο:
 «81.
 32010 D 0377: Απόφαση 2010/377/ΕΕ της Επιτροπής, της 7ης Ιουλίου 2010, σχετικά με την απαλλαγή της Εσθονίας από ορισμένες υποχρεώσεις εφαρμογής των οδηγιών του Συμβουλίου 66/402/ΕΟΚ και 2002/57/ΕΚ όσον αφορά τα είδη Avena strigosa Schreb., Brassica nigra (L.) Koch και Helianthus annuus L (ΕΕ L 173 της 8.7.2010, σ. 73).».
 Άρθρο 2
 Τα κείμενα της οδηγίας 2010/46/ΕΕ και της απόφασης 2010/377/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2011, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Απριλίου 2011.
 Για τη Μεικτή Επιτροπή του ΕΟΧ
 Ο εκτελών καθήκοντα Προέδρου
 Gianluca GRIPPA
 (1) ΕΕ L 332 της 16.12.2010, σ. 49.
 (2) ΕΕ L 169 της 3.7.2010, σ. 7.
 (3) ΕΕ L 173 της 8.7.2010, σ. 73.
 (4) Δεν έχουν αναφερθεί συνταγματικές απαιτήσεις.


text:
 18.7.2019
 EL
 Επίσημη Εφημερίδα της Ευρωπαϊκής Ένωσης
 L 192/43
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 32/2019
 της 29ης Μαρτίου 2019
 για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ [2019/1220]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2019/500 του Ευρωπαϊκού Κοινοβουλίου και του Συμβουλίου, της 25ης Μαρτίου 2019, σχετικά με τη θέσπιση μέτρων έκτακτης ανάγκης στον τομέα του συντονισμού των συστημάτων κοινωνικής ασφάλισης μετά την αποχώρηση του Ηνωμένου Βασιλείου από την Ένωση (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα VI της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 1 [κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου] του παραρτήματος VI της συμφωνίας για τον ΕΟΧ παρεμβάλλεται το ακόλουθο σημείο:
 «1α.
 32019 R 0500: Κανονισμός (ΕΕ) 2019/500 του Ευρωπαϊκού Κοινοβουλίου και του Συμβουλίου, της 25ης Μαρτίου 2019, σχετικά με τη θέσπιση μέτρων έκτακτης ανάγκης στον τομέα του συντονισμού των συστημάτων κοινωνικής ασφάλισης μετά την αποχώρηση του Ηνωμένου Βασιλείου από την Ένωση (ΕΕ L 85I της 27.3.2019, σ. 35).»
 Άρθρο 2
 Τα κείμενα του κανονισμού (ΕΕ) 2019/500 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 29 Μαρτίου 2019, ή την επομένη της τελευταίας κοινοποίησης σύμφωνα με το άρθρο 103 παράγραφος 1 της συμφωνίας για τον ΕΟΧ (*1), ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Μαρτίου 2019.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 85I της 27.3.2019, σ. 35.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22003D0084
 Απόφαση της Μεικτής Επιτροπής του ΕΟX αριθ. 84/2003 της 20ής Ιουνίου 2003 για την τροποποίηση του παραρτήματος XIX (Προστασία του καταναλωτή) της συμφωνίας για τον ΕΟΧ
 Επίσημη Εφημερίδα αριθ. L 257 της 09/10/2003 σ. 0041 - 0041
 Απόφαση της Μεικτής Επιτροπής του ΕΟXαριθ. 84/2003της 20ής Ιουνίου 2003για την τροποποίηση του παραρτήματος XIX (Προστασία του καταναλωτή) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XIX της συμφωνίας τροποποιήθηκε από την απόφαση αριθ. 47/2003 της Μεικτής Επιτροπής του ΕΟΧ της 16ης Μαΐου 2003(1).(2) Η σύσταση 2001/193/ΕΚ της Επιτροπής, της 1ης Μαρτίου 2001, σχετικά με τις προσυμβατικές πληροφορίες που πρέπει να παρέχονται στους καταναλωτές από πιστωτές που χορηγούν στεγαστικά δάνεια(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 19 (σύσταση 2001/310/ΕΚ της Επιτροπής) του παραρτήματος XIX της συμφωνίας, παρεμβάλλεται το ακόλουθο σημείο:"20. 32001 H 0193: Σύσταση 2001/193/ΕΚ της Επιτροπής, της 1ης Μαρτίου 2001, σχετικά με τις προσυμβατικές πληροφορίες που πρέπει να παρέχονται στους καταναλωτές από πιστωτές που χορηγούν στεγαστικά δάνεια (ΕΕ L 69 της 10.3.2001, σ. 25).".Άρθρο 2Τα κείμενα της σύστασης 2001/193/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 20 Ιουνίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 193 της 31.7.2003, σ. 18.(2) ΕΕ L 69 της 10.3.2001, σ. 25.(3) Δεν έχουν αναφερθεί συνταγματικές απαιτήσεις.


text:
 29.8.2013
 EL
 Επίσημη Εφημερίδα της Ευρωπαϊκής Ένωσης
 L 231/13
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 39/2013
 της 15ης Μαρτίου 2013
 για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση 2011/829/ΕΕ της Επιτροπής, της 8ης Δεκεμβρίου 2011, για τροποποίηση της απόφασης 2006/771/ΕΚ σχετικά με την εναρμόνιση της χρήσης ραδιοφάσματος από συσκευές μικρής εμβέλειας (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XI της συμφωνίας για τον ΕΟΧ θα πρέπει συνεπώς να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 5γκστ (απόφαση 2006/771/ΕΚ της Επιτροπής) του παραρτήματος XI της συμφωνίας για τον ΕΟΧ προστίθεται η ακόλουθη περίπτωση:
 «—
 32011 D 0829: Εκτελεστική απόφαση 2011/829/ΕΕ της Επιτροπής, της 8ης Δεκεμβρίου 2011 (ΕΕ L 329 της 13.12.2011, σ. 10)».
 Άρθρο 2
 Τα κείμενα της εκτελεστικής απόφασης 2011/829/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 16 Μαρτίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Μαρτίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 329 της 13.12.2011, σ. 10.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21999D0161
 Απόφαση της Μεικτής Επιτροπής του ΕΟΧ αριθ. 161/1999, της 26ης Νοεμβρίου 1999, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 061 της 01/03/2001 σ. 0012 - 0012
 Απόφαση της Μεικτής Επιτροπής του ΕΟΧαριθ. 161/1999της 26ης Νοεμβρίου 1999για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε με την απόφαση αριθ. 105/1999 της Μεικτής Επιτροπής του ΕΟΧ, της 24ης Σεπτεμβρίου 1999(1).(2) Πρέπει να ενσωματωθεί στη συμφωνία ο κανονισμός (ΕΚ) αριθ. 508/1999 της Επιτροπής, της 4ης Μαρτίου 1999, σχετικά με την τροποποίηση των παραρτημάτων I έως IV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(2),ΑΠΟΦΑΣΙΖΕΙ:Άρθρο 1Στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου XIII του παραρτήματος II της συμφωνίας, προστίθεται η ακόλουθη περίπτωση:"- 399 R 0508: Κανονισμός (ΕΚ) αριθ. 508/1999 της Επιτροπής, της 4ης Μαρτίου 1999 (ΕΕ L 60 της 9.3.1999, σ. 16)."Άρθρο 2Τα κείμενα του κανονισμού (ΕΚ) αριθ. 508/1999 στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 27 Νοεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Νοεμβρίου 1999Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 325 της 21.12.2000, σ. 9.(2) ΕΕ L 60 της 9.3.1999, σ. 16.


text:
 Avis juridique important
 |
 11957A/PRO/N
 Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί της εφαρμογής της συνθήκης περί ιδρύσεως της Ευρωπαϊκής Κοινότητος Ατομικής Ενεργείας επί των μη ευρωπαϊκών τμημάτων του Βασιλείου των Κάτω Χωρών
 ΙΙ - ΠΡΩΤΟΚΟΛΛΑ - Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής ΕνεργείαςΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ ΤΗΣ ΣΥΝΘΗΚΗΣ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΤΟΜΙΚΗΣ ΕΝΕΡΓΕΙΑΣΕΠΙΘΥΜΩΝΤΑΣ να ορίσουν τον οργανισμό του Δικαστηρίου που προβλέπεται στο άρθρο 160 της συνθήκης αυτής,ΟΡΙΣΑΝ, προς το σκοπό αυτό ως πληρεξουσίους:Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ:το βαρώνο J. Ch. SNOY ET D'OPPUERS, Γενικό Γραμματέα του Υπουργείου Οικονομικών Υποθέσεων, Πρόεδρο της Βελγικής αντιπροσωπείας στη διακυβερνητική συνδιάσκεψη·Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ:τον καθηγητή διδάκτορα κ. Carl Friedrich OPHάLS, Πρεσβευτή της Ομοσπονδιακής Δημοκρατίας της Γερμανίας, Πρόεδρο της Γερμανικής αντιπροσωπείας στη διακυβερνητική συνδιάσκεψη·Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ:τον κ. Robert MARJOLIN, καθηγητή της Νομικής Σχολής, Αντιπρόεδρο της Γαλλικής αντιπροσωπείας στη διακυβερνητική συνδιάσκεψη·Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ:τον κ. V. BADINI CONFALONIERI, Υφυπουργό Εξωτερικών, Πρόεδρο της Ιταλικής αντιπροσωπείας στη διακυβερνητική συνδιάσκεψη·Η ΑΥΤΗΣ ΒΑΣΙΛΙΚΗ ΥΨΗΛΟΤΗΣ Η ΜΕΓΑΛΗ ΔΟΥΚΙΣΣΑ ΤΟΥ ΛΟΥΞΕΜΒΟΥΡΓΟΥ:τον κ. Lambert SCHAUS, Πρεσβευτή του Μεγάλου Δουκάτου του Λουξεμβούργου, Πρόεδρο της αντιπροσωπείας του Λουξεμβούργου στη διακυβερνητική συνδιάσκεψη·Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ:τον κ. J. LINTHORST HOMAN, Πρόεδρο της αντιπροσωπείας των Κάτω Χωρών στη διακυβερνητική συνδιάσκεψη·ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που ευρέθησαν εν τάξει,ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη περί ιδρύσεως της Ευρωπαϊκής Κοινότητος Ατομικής Ενεργείας.


text:
 28.2.2020
 EL
 Επίσημη Εφημερίδα της Ευρωπαϊκής Ένωσης
 L 60/5
 ΣΥΜΦΩΝΙΑ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΩΝ ΣΕΫΧΕΛΛΩΝ
 Η ΕΥΡΩΠΑΪΚΗ ΕΝΩΣΗ, εφεξής «η Ένωση»,
 και
 Η ΔΗΜΟΚΡΑΤΙΑ ΤΩΝ ΣΕΫΧΕΛΛΩΝ, εφεξής «οι Σεϋχέλλες»,
 εφεξής καλούμενα «τα συμβαλλόμενα μέρη»,
 ΕΚΤΙΜΩΝΤΑΣ τη στενή σχέση συνεργασίας μεταξύ της Ένωσης και των Σεϋχελλών, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της ευρωπαϊκής κοινότητας και των κρατών μελών αυτής, αφετέρου, όπως τροποποιήθηκε τελευταία (1) («η συμφωνία του Κοτονού»), καθώς και την κοινή τους επιθυμία να ενισχύσουν την εν λόγω σχέση,
 ΕΧΟΝΤΑΣ ΥΠΟΨΗ τη Σύμβαση των Ηνωμένων Εθνών για το δίκαιο της θάλασσας (UNCLOS), της 10ης Δεκεμβρίου 1982, και τη συμφωνία για την εφαρμογή των διατάξεων της σύμβασης των Ηνωμένων Εθνών για το δίκαιο της θάλασσας της 10ης Δεκεμβρίου 1982 οι οποίες αφορούν τη διατήρηση και τη διαχείριση των αλληλεπικαλυπτόμενων αποθεμάτων ιχθύων και των αποθεμάτων άκρως μεταναστευτικών ιχθύων του 1995,
 ΕΧΟΝΤΑΣ ΕΠΙΓΝΩΣΗ της σημασίας των αρχών που ορίζονται στον κώδικα δεοντολογίας για την υπεύθυνη αλιεία που εγκρίθηκε στη διάσκεψη του Οργανισμού Τροφίμων και Γεωργίας (FAO) το 1995 καθώς και της συμφωνίας του FAO σχετικά με τα μέτρα του κράτους λιμένα για την πρόληψη, την αποτροπή και την εξάλειψη της παράνομης, λαθραίας και άναρχης (ΠΛΑ) αλιείας, και ΑΠΟΦΑΣΙΣΜΕΝΕΣ να λάβουν τα αναγκαία μέτρα για την εφαρμογή τους,
 ΑΠΟΦΑΣΙΣΜΕΝΕΣ να εφαρμόσουν τα ψηφίσματα και τις συστάσεις της Επιτροπής Τόνου Ινδικού Ωκεανού (IOTC) και άλλων συναφών περιφερειακών οργανισμών,
 ΑΠΟΦΑΣΙΣΜΕΝΕΣ να συνεργαστούν, προς το αμοιβαίο συμφέρον, για την προώθηση της καθιέρωσης της υπεύθυνης αλιείας, με σκοπό να εξασφαλίσουν τη μακροπρόθεσμη διατήρηση και τη βιώσιμη εκμετάλλευση των έμβιων θαλάσσιων πόρων,
 ΠΕΠΕΙΣΜΕΝΕΣ ότι η συνεργασία αυτή πρέπει να λάβει τη μορφή πρωτοβουλιών και μέτρων, τα οποία, είτε λαμβάνονται από κοινού είτε χωριστά, είναι συμπληρωματικά και εξασφαλίζουν τη συνέπεια των πολιτικών και τη συνέργεια των προσπαθειών,
 ΠΡΟΤΙΘΕΜΕΝΕΣ, προς τους εν λόγω σκοπούς, να διατηρήσουν διάλογο με αντικείμενο την τομεακή αλιευτική πολιτική των Σεϋχελλών και να προσδιορίσουν τα κατάλληλα μέσα που θα διασφαλίσουν την αποτελεσματική εφαρμογή της εν λόγω πολιτικής και τη συμμετοχή των οικονομικών παραγόντων και της κοινωνίας των πολιτών στη σχετική διαδικασία,
 ΕΠΙΘΥΜΩΝΤΑΣ να καθορίσουν τους όρους και τις προϋποθέσεις που θα διέπουν τις αλιευτικές δραστηριότητες των σκαφών της Ένωσης στα ύδατα των Σεϋχελλών και την ενωσιακή στήριξη για την ανάπτυξη υπεύθυνης βιώσιμης αλιείας στα εν λόγω ύδατα,
 ΕΠΙΘΥΜΩΝΤΑΣ να εφαρμόσουν την αρχή της μη εισαγωγής διακρίσεων για όλα τα ξένα αλιευτικά σκάφη που ασκούν δραστηριότητες στην αλιευτική ζώνη των Σεϋχελλών, τα οποία έχουν τα ίδια χαρακτηριστικά και στοχεύουν τα ίδια είδη με εκείνα που καλύπτονται από την παρούσα συμφωνία και το πρωτόκολλο εφαρμογής της,
 ΑΠΟΦΑΣΙΣΜΕΝΕΣ να επιδιώξουν στενότερη οικονομική συνεργασία μεταξύ των συμβαλλόμενων μερών στον τομέα της αλιευτικής βιομηχανίας και των συναφών δραστηριοτήτων που συμβάλλουν στη γαλάζια οικονομία,
 ΣΥΜΦΩΝΟΥΝ ΤΑ ΑΚΟΛΟΥΘΑ:
 Αρθρο 1
 Πεδίο εφαρμογής
 Η παρούσα συμφωνία καθορίζει τις αρχές, τους κανόνες και τις διαδικασίες που διέπουν:
 —
 την οικονομική, χρηματοοικονομική, τεχνική και επιστημονική συνεργασία στον τομέα


text:
της αλιείας, με σκοπό την προώθηση της υπεύθυνης αλιείας στην αλιευτική ζώνη των Σεϋχελλών, ώστε να εξασφαλιστούν η διατήρηση και η βιώσιμη εκμετάλλευση των αλιευτικών πόρων, καθώς και την ανάπτυξη του αλιευτικού τομέα των Σεϋχελλών,
 —
 τους όρους πρόσβασης των ενωσιακών αλιευτικών σκαφών στην αλιευτική ζώνη των Σεϋχελλών,
 —
 τη συνεργασία σχετικά με τα μέτρα διαχείρισης, ελέγχου και επιτήρησης στην αλιευτική ζώνη των Σεϋχελλών, με στόχο τη διασφάλιση της τήρησης των ανωτέρω κανόνων και προϋποθέσεων, την αποτελεσματική εφαρμογή των μέτρων για τη διατήρηση και τη βιώσιμη εκμετάλλευση των αλιευτικών αποθεμάτων και τη διαχείριση των αλιευτικών δραστηριοτήτων, και την πρόληψη της ΠΛΑ αλιείας,
 —
 τις συμπράξεις μεταξύ επιχειρήσεων που, χάριν του κοινού συμφέροντος, αποβλέπουν στην ανάπτυξη τόσο οικονομικών δραστηριοτήτων στον τομέα της αλιείας όσο και συναφών δραστηριοτήτων.
 Αρθρο 2
 Ορισμοί
 Για τους σκοπούς της παρούσας συμφωνίας ισχύουν οι ακόλουθοι ορισμοί:
 α)
 «αρχές των Σεϋχελλών»: το υπουργείο που είναι αρμόδιο για την αλιεία·
 β)
 «αρχές της Ένωσης»: η Ευρωπαϊκή Επιτροπή·
 γ)
 «συμφωνία»: η συμφωνία, το πρωτόκολλο εφαρμογής της, το παράρτημα και τα προσαρτήματα·
 δ)
 «μεικτή επιτροπή»: επιτροπή που αποτελείται από εκπροσώπους της Ένωσης και των Σεϋχελλών, οι αρμοδιότητες της οποίας περιγράφονται στο άρθρο 12 της παρούσας συμφωνίας·
 ε)
 «αλιευτική ζώνη των Σεϋχελλών»: το τμήμα των υδάτων υπό την κυριαρχία ή τη δικαιοδοσία των Σεϋχελλών, σύμφωνα με τον νόμο περί θαλάσσιων ζωνών και με άλλους εφαρμοστέους νόμους των Σεϋχελλών, όπου οι Σεϋχέλλες εξουσιοδοτούν τα ενωσιακά σκάφη να ασκούν αλιευτικές δραστηριότητες·
 στ)
 «βιώσιμη αλιεία»: η αλιεία που είναι σύμφωνη με τους στόχους και τις αρχές που κατοχυρώνονται στον κώδικα δεοντολογίας για την υπεύθυνη αλιεία που εγκρίθηκε στη διάσκεψη του FAO του 1995·
 ζ)
 «αλιευτική δραστηριότητα»: η αναζήτηση αλιευμάτων, η πόντιση, η έλξη και η ανάσυρση αλιευτικών εργαλείων και αλιευμάτων επί του σκάφους, η μεταποίηση επί του σκάφους, η μεταφορά, ο εγκλωβισμός, η πάχυνση και η εκφόρτωση ιχθύων και αλιευτικών προϊόντων·
 η)
 «σκάφος της Ένωσης»: αλιευτικό σκάφος που φέρει τη σημαία κράτους μέλους της Ένωσης και είναι νηολογημένο στην Ένωση·
 θ)
 «αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων θαλάσσιων πόρων·
 ι)
 «σκάφος υποστήριξης»: κάθε σκάφος της Ένωσης το οποίο παρέχει συνδρομή σε αλιευτικά σκάφη το οποίο δεν φέρει εξοπλισμό αλιείας και δεν χρησιμοποιείται για μεταφόρτωση·
 ια)
 «μεικτή εταιρία»: εμπορική εταιρία που έχει συσταθεί στις Σεϋχέλλες από πλοιοκτήτες ή από εθνικές επιχειρήσεις των συμβαλλόμενων μερών για την άσκηση αλιευτικών ή συναφών δραστηριοτήτων·
 ιβ)
 ο όρος «εκφόρτωση» έχει την ίδια έννοια με εκείνη στο πλαίσιο της IOTC·
 ιγ)
 ο όρος «μεταφόρτωση» έχει την ίδια έννοια με εκείνη στο πλαίσιο της IOTC.
 Αρθρο 3
 Αρχές και στόχοι στους οποίους βασίζεται η εφαρμογή της παρούσας συμφωνίας
 1. Τα συμβαλλόμενα μέρη αναλαμβάνουν να προωθήσουν τη βιώσιμη αλιεία στην αλιευτική ζώνη των Σεϋχελλών, με βάση την αρχή της μη εισαγωγής διακρίσεων μεταξύ των διαφόρων στόλων που αλιεύουν στην εν λόγω αλιευτική ζώνη, με την επιφύλαξη των συμφωνιών που συνάπτονται μεταξύ αναπτυσσομένων χωρών της εν λόγω γεωγραφικής περιφέρειας, συμπεριλαμβανομένων των συμφωνιών αμοιβαιότητας στον τομέα της αλιείας.
 2. Οι αρχές των Σεϋχελλών δεσμεύονται να μην παραχωρήσουν ευνοϊκότερους


text:
όρους από εκείνους που παρέχονται βάσει της παρούσας συμφωνίας σε άλλους ξένους στόλους που αλιεύουν στην αλιευτική ζώνη των Σεϋχελλών, οι οποίοι έχουν τα ίδια χαρακτηριστικά και στοχεύουν τα ίδια είδη με εκείνα που καλύπτονται από την παρούσα συμφωνία και το πρωτόκολλο εφαρμογής της. Οι σχετικοί εν λόγω όροι καλύπτουν τη διατήρηση και τη βιώσιμη εκμετάλλευση, την ανάπτυξη και τη διαχείριση των πόρων, οικονομικές ρυθμίσεις, τέλη και δικαιώματα που σχετίζονται με την έκδοση αδειών αλιείας και συναφών τεχνικών μέτρων. Οι αρχές των Σεϋχελλών αναλαμβάνουν την υποχρέωση να παραχωρήσουν κατάλληλο μερίδιο των πλεονασματικών θαλάσσιων έμβιων πόρων στους ενωσιακούς στόλους όταν συντρέχει περίπτωση.
 3. Προς όφελος της διαφάνειας, οι Σεϋχέλλες αναλαμβάνουν την υποχρέωση να δημοσιοποιούν και να ανταλλάσσουν πληροφορίες σχετικά με κάθε συμφωνία που παραχωρεί άδεια σε ξένα σκάφη στην αλιευτική ζώνη των Σεϋχελλών και επιτρέπει την αντίστοιχη αλιευτική προσπάθεια, ιδίως όσον αφορά τον αριθμό των αδειών αλιείας που εκδόθηκαν και τα δηλωθέντα αλιεύματα.
 4. Τα συμβαλλόμενα μέρη συμφωνούν ότι τα σκάφη της Ένωσης θα αλιεύουν μόνο το πλεόνασμα των επιτρεπόμενων αλιευμάτων, όπως ορίζεται στο άρθρο 62 παράγραφοι 2 και 3 της UNCLOS και ορίζεται με σαφήνεια και διαφάνεια βάσει των διαθέσιμων σχετικών επιστημονικών γνωμοδοτήσεων και των συναφών πληροφοριών που ανταλλάσσουν τα συμβαλλόμενα μέρη σχετικά με τη συνολική αλιευτική προσπάθεια, όσον αφορά τα αντίστοιχα αποθέματα, όλων των στόλων που δραστηριοποιούνται στην αλιευτική ζώνη.
 5. Τα συμβαλλόμενα μέρη συμμορφώνονται με τα μέτρα διατήρησης και διαχείρισης που λαμβάνονται από τις αρμόδιες περιφερειακές οργανώσεις διαχείρισης της αλιείας (ΠΟΔΑ), ιδίως δε από την IOTC, και λαμβάνουν δεόντως υπόψη τις επιστημονικές εκτιμήσεις που εκπονούνται σε περιφερειακό επίπεδο.
 6. Τα συμβαλλόμενα μέρη δεσμεύονται να εφαρμόζουν τη συμφωνία αυτή σύμφωνα με το άρθρο 9 της συμφωνίας του Κοτονού σχετικά με τα ουσιώδη στοιχεία όσον αφορά τα ανθρώπινα δικαιώματα, τις δημοκρατικές αρχές και το κράτος δικαίου, καθώς και τις θεμελιώδεις αρχές της χρηστής διακυβέρνησης.
 7. Τα συμβαλλόμενα μέρη συνεργάζονται με σκοπό την υλοποίηση της τομεακής αλιευτικής πολιτικής των Σεϋχελλών μέσω της ειδικής στήριξης που παρέχεται σύμφωνα με το άρθρο 8 της παρούσας συμφωνίας και τις συναφείς διατάξεις του πρωτοκόλλου εφαρμογής και, προς τούτο, διατηρούν διάλογο πολιτικής με αντικείμενο τα αναγκαία μέτρα.
 8. Τα συμβαλλόμενα μέρη συνεργάζονται επίσης για τη διενέργεια εκ των προτέρων, παράλληλων και εκ των υστέρων αξιολογήσεων, τόσο από κοινού όσο και μονομερώς, όσον αφορά τα μέτρα, τα προγράμματα και τις ενέργειες που υλοποιούνται βάσει της παρούσας συμφωνίας.
 9. Τα συμβαλλόμενα μέρη αναλαμβάνουν την υποχρέωση να εξασφαλίζουν ότι η παρούσα συμφωνία εφαρμόζεται σύμφωνα με τις αρχές της διαφάνειας και της χρηστής οικονομικής και κοινωνικής διακυβέρνησης.
 10. Ειδικότερα, η απασχόληση ναυτικών από τις Σεϋχέλλες στα σκάφη της Ένωσης διέπεται από τη διακήρυξη της Διεθνούς Οργάνωσης Εργασίας (ΔΟΕ) περί θεμελιωδών αρχών και δικαιωμάτων εργασίας, η οποία εφαρμόζεται στις σχετικές συμβάσεις και στους γενικούς όρους απασχόλησης, καθώς και από τις συμβάσεις της ΔΟΕ και τη νομοθεσία των Σεϋχελλών. Πρόκειται ιδίως για την ελευθερία του συνεταιρίζεσθαι και την ουσιαστική αναγνώριση του δικαιώματος συλλογικών διαπραγματεύσεων, καθώς και την κατάργηση των διακρίσεων σε θέματα απασχόλησης και άσκησης επαγγέλματος αλλά και στις συνθήκες διαβίωσης και


text:
εργασίας στα αλιευτικά σκάφη της Ένωσης.
 11. Τα συμβαλλόμενα μέρη διαβουλεύονται πριν να εκδώσουν αποφάσεις που ενδέχεται να επηρεάσουν τις δραστηριότητες των σκαφών της Ένωσης στο πλαίσιο της παρούσας συμφωνίας.
 Αρθρο 4
 Δεδομένα και επιστημονική συνεργασία
 1. Τα συμβαλλόμενα μέρη ενθαρρύνουν την επιστημονική συνεργασία με σκοπό την τακτική αξιολόγηση της κατάστασης των ιχθυαποθεμάτων στην αλιευτική ζώνη των Σεϋχελλών, σε συνεργασία με περιφερειακούς και υποπεριφερειακούς επιστημονικούς φορείς.
 2. Κατά τη χρονική περίοδο εφαρμογής της παρούσας συμφωνίας, η Ένωση και οι Σεϋχέλλες συνεργάζονται για την παρακολούθηση της εξέλιξης των πόρων στην αλιευτική ζώνη των Σεϋχελλών και στηρίζουν την αξιολόγηση που διενεργεί η IOTC.
 3. Τα συμβαλλόμενα μέρη, βασιζόμενα στις βέλτιστες διαθέσιμες επιστημονικές γνωμοδοτήσεις, διεξάγουν διαβουλεύσεις στο πλαίσιο της μεικτής επιτροπής και, όταν είναι αναγκαίο και κατόπιν αμοιβαίας συμφωνίας, λαμβάνουν μέτρα που αποβλέπουν στη βιώσιμη διαχείριση των αλιευτικών πόρων.
 4. Τα συμβαλλόμενα μέρη αναλαμβάνουν την υποχρέωση να συνεργάζονται για την απόκτηση, την επικύρωση, την ανάλυση και τη διαβίβαση επιστημονικών πληροφοριών σύμφωνα με τις απαιτήσεις της IOTC.
 5. Τα συμβαλλόμενα μέρη αναλαμβάνουν την υποχρέωση να διαβουλεύονται μεταξύ τους, είτε απευθείας είτε στο πλαίσιο της IOTC, με σκοπό την ενίσχυση της διαχείρισης και της διατήρησης των θαλάσσιων έμβιων πόρων στον Ινδικό Ωκεανό και στην αλιευτική ζώνη των Σεϋχελλών.
 Αρθρο 5
 Ρήτρα αποκλειστικότητας
 1. Οι Σεϋχέλλες παραχωρούν αλιευτικές δυνατότητες στα σκάφη της Ένωσης, προκειμένου τα τελευταία να ασκούν αλιευτικές δραστηριότητες στην αλιευτική ζώνη των Σεϋχελλών σύμφωνα με την παρούσα συμφωνία και το πρωτόκολλο εφαρμογής της.
 2. Τα σκάφη της Ένωσης μπορούν να ασκούν αλιευτικές δραστηριότητες στην αλιευτική ζώνη των Σεϋχελλών που καλύπτει η παρούσα συμφωνία μόνον εφόσον διαθέτουν άδεια αλιείας (η οποία ορίζεται ως «άδεια» κατά τη νομοθεσία των Σεϋχελλών) που εκδόθηκε στο πλαίσιο της παρούσας συμφωνίας. Όλες οι αλιευτικές δραστηριότητες που δεν καλύπτονται από την παρούσα συμφωνία απαγορεύονται.
 3. Οι αρχές των Σεϋχελλών χορηγούν άδειες αλιείας σε σκάφη της Ένωσης μόνο στο πλαίσιο της παρούσας συμφωνίας.
 Αρθρο 6
 Άδεια αλιείας
 1. Η διαδικασία έκδοσης άδειας αλιείας για ένα σκάφος της Ένωσης, το αλίευμα αναφοράς του σκάφους, τα εφαρμοστέα τέλη και ο τρόπος πληρωμής από τον πλοιοκτήτη καθορίζονται στο πρωτόκολλο εφαρμογής της παρούσας συμφωνίας.
 2. Τα συμβαλλόμενα μέρη εξασφαλίζουν την ορθή εφαρμογή των εν λόγω όρων και ρυθμίσεων μέσω της κατάλληλης διοικητικής συνεργασίας μεταξύ των οικείων αρμόδιων αρχών.
 Αρθρο 7
 Εφαρμοστέο δίκαιο
 1. Οι αλιευτικές δραστηριότητες που διέπονται από την παρούσα συμφωνία υπόκεινται σε ισχύοντες νόμους και κανονισμούς των Σεϋχελλών, εκτός αν προβλέπεται άλλως στην παρούσα συμφωνία ή στο πρωτόκολλο εφαρμογής της, σύμφωνα με τις αρχές του διεθνούς δικαίου. Οι αρχές των Σεϋχελλών κοινοποιούν στις αρχές της Ένωσης οποιεσδήποτε συναφείς τροποποιήσεις στους νόμους και τους κανονισμούς τους.
 2. Με την επιφύλαξη των υποχρεώσεων του κράτους σημαίας που έχουν τα σκάφη της Ένωσης, οι Σεϋχέλλες είναι αρμόδιες για την αποτελεσματική εφαρμογή των προβλεπόμενων στο πρωτόκολλο εφαρμογής της παρούσας συμφωνίας διατάξεων παρακολούθησης, ελέγχου και επιτήρησης της αλιείας. Τα σκάφη της Ένωσης συνεργάζονται με τις αρχές των Σεϋχελλών που είναι αρμόδιες για τη διενέργεια της παρακολούθησης, του ελέγχου και της επιτήρησης.
 3. Η Ένωση δεσμεύεται να λαμβάνει όλα τα


text:
εφικτά και αναγκαία μέτρα προκειμένου διασφαλίζει ότι τα σκάφη της συμμορφώνονται προς την παρούσα συμφωνία και τη νομοθεσία των Σεϋχελλών που διέπει τις αλιευτικές δραστηριότητες στην αλιευτική ζώνη των Σεϋχελλών.
 4. Οι αρχές της Ένωσης κοινοποιούν στις αρχές των Σεϋχελλών αμελλητί κάθε τροποποίηση της νομοθεσίας της Ένωσης με ενδεχόμενες συνέπειες στις δραστηριότητες των σκαφών της Ένωσης στο πλαίσιο της παρούσας συμφωνίας.
 Αρθρο 8
 Χρηματική αντιπαροχή
 1. Η Ένωση καταβάλλει στις Σεϋχέλλες χρηματική αντιπαροχή σύμφωνα με τους όρους και τις προϋποθέσεις που ορίζονται στο πρωτόκολλο εφαρμογής της παρούσας συμφωνίας. Η εν λόγω αντιπαροχή συνίσταται στα εξής δύο συναφή σκέλη:
 α)
 πρόσβαση στην αλιευτική ζώνη και στους αλιευτικούς πόρους των Σεϋχελλών, με την επιφύλαξη των δαπανών πρόσβασης που βαρύνουν τους πλοιοκτήτες· και
 β)
 οικονομική στήριξη της Ένωσης για την ενίσχυση της πολιτικής για την υπεύθυνη αλιεία και τη βιώσιμη εκμετάλλευση των αλιευτικών πόρων στα ύδατα των Σεϋχελλών.
 2. Η συνιστώσα της χρηματικής αντιπαροχής για την τομεακή στήριξη που αναφέρεται στην παράγραφο 1 στοιχείο β) είναι ανεξάρτητη από τις πληρωμές των δαπανών πρόσβασης και προσδιορίζεται και αποτελεί αντικείμενο διαχείρισης υπό το φως των στόχων που καθορίζονται κατόπιν αμοιβαίας συμφωνίας των συμβαλλόμενων μερών, σύμφωνα με το πρωτόκολλο εφαρμογής της παρούσας συμφωνίας, και οι οποίοι πρέπει να επιτευχθούν στο πλαίσιο της τομεακής αλιευτικής πολιτικής των Σεϋχελλών και του ετήσιου και πολυετούς προγράμματος εφαρμογής του.
 3. Η χρηματική αντιπαροχή που χορηγείται από την Ένωση καταβάλλεται κάθε χρόνο σύμφωνα με το πρωτόκολλο εφαρμογής της παρούσας συμφωνίας και υπόκειται στους όρους της παρούσας συμφωνίας.
 α)
 το ύψος της αντιπαροχής που αναφέρεται στην παράγραφο 1 στοιχείο α) ενδέχεται να αναθεωρηθεί από τη μεικτή επιτροπή σε ό,τι αφορά:
 i)
 εξαιρετικές περιστάσεις, εκτός φυσικών φαινομένων, που εμποδίζουν την άσκηση αλιευτικών δραστηριοτήτων στην αλιευτική ζώνη των Σεϋχελλών·
 ii)
 τη μείωση των αλιευτικών δυνατοτήτων που χορηγούνται στα σκάφη της Ένωσης, κατόπιν αμοιβαίας συμφωνίας μεταξύ των συμβαλλόμενων μερών για λόγους διαχείρισης των σχετικών αποθεμάτων, όποτε αυτό κρίνεται αναγκαίο για τη διατήρηση και τη βιώσιμη εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων·
 iii)
 την αύξηση, κατόπιν κοινής συμφωνίας μεταξύ των συμβαλλόμενων μερών, των αλιευτικών δυνατοτήτων που χορηγούνται στα σκάφη της Ένωσης εάν η κατάσταση των πόρων το επιτρέπει βάσει των βέλτιστων διαθέσιμων επιστημονικών γνωμοδοτήσεων·
 β)
 το ποσό της αντιπαροχής που αναφέρεται στην παράγραφο 1 στοιχείο β) μπορεί να αναθεωρηθεί κατόπιν επαναξιολόγησης των όρων χορήγησης της χρηματικής αντιπαροχής για την εφαρμογή της τομεακής αλιευτικής πολιτικής των Σεϋχελλών, όταν αυτό δικαιολογείται από τα συγκεκριμένα αποτελέσματα του ετήσιου και πολυετούς προγραμματισμού που διαπιστώνουν αμφότερα τα συμβαλλόμενα μέρη·
 γ)
 η αντιπαροχή που αναφέρεται στην παράγραφο 1 μπορεί να ανασταλεί ως αποτέλεσμα της εφαρμογής των άρθρων 16 ή 17 της παρούσας συμφωνίας.
 Αρθρο 9
 Περιφερειακή συνεργασία
 Τα συμβαλλόμενα μέρη καταβάλλουν κάθε δυνατή προσπάθεια ώστε να διαβουλεύονται μεταξύ τους τακτικά στο πλαίσιο της IOTC και άλλων συναφών περιφερειακών οργανώσεων των οποίων είναι μέλη, προκειμένου να συζητούν και, εάν είναι δυνατόν, να συντονίζουν αντίστοιχες αποφάσεις, συμπεριλαμβανομένης της δυνατότητας να υποβάλλουν κοινές προτάσεις στις εν λόγω οργανώσεις.
 Αρθρο 10
 Προώθηση της συνεργασίας
 1. Τα συμβαλλόμενα μέρη ενθαρρύνουν την οικονομική, εμπορική, επιστημονική


text:
και τεχνική συνεργασία στον τομέα της αλιείας και στους συναφείς τομείς. Διαβουλεύονται μεταξύ τους για να συντονίσουν τα διάφορα μέτρα που είναι δυνατόν να ληφθούν για τον εν λόγω σκοπό.
 2. Τα συμβαλλόμενα μέρη ενθαρρύνουν την ανταλλαγή πληροφοριών σχετικά με αλιευτικές τεχνικές και εργαλεία, μεθόδους συντήρησης και βιομηχανικές μεθόδους μεταποίησης των αλιευτικών προϊόντων.
 3. Τα συμβαλλόμενα μέρη καταβάλλουν προσπάθειες για να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεων των μερών στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.
 4. Τα συμβαλλόμενα μέρη συνεργάζονται με στόχο να διευκολύνουν την εκφόρτωση αλιευμάτων από σκάφη της Ένωσης που δραστηριοποιούνται στην αλιευτική ζώνη των Σεϋχελλών. Τα σκάφη της Ένωσης προσπαθούν να προμηθεύονται στις Σεϋχέλλες όλα τα εφόδια και τις υπηρεσίες που απαιτούνται για τις δραστηριότητές τους.
 5. Τα συμβαλλόμενα μέρη ενθαρρύνουν ιδίως τη σύσταση κοινών επιχειρήσεων προς το αμοιβαίο συμφέρον. Η σύσταση κοινών επιχειρήσεων στις Σεϋχέλλες και η μεταβίβαση σκαφών της Ένωσης σε κοινές επιχειρήσεις συμμορφώνεται συστηματικά με τη νομοθεσία των Σεϋχελλών και τη νομοθεσία της Ένωσης.
 6. Τα συμβαλλόμενα μέρη ενθαρρύνουν την ανάπτυξη της ανθρώπινης και θεσμικής ικανότητας στον τομέα της αλιείας, με στόχο την ανάπτυξη δεξιοτήτων και τη βελτίωση των δυνατοτήτων κατάρτισης, ώστε να συμβάλλουν στην ενίσχυση των δραστηριοτήτων βιώσιμης αλιείας στις Σεϋχέλλες και στην ανάπτυξη της γαλάζιας οικονομίας.
 Αρθρο 11
 Συνεργασία στον τομέα της παρακολούθησης, του ελέγχου και της επιτήρησης και στην καταπολέμηση ΠΛΑ αλιείας
 1. Τα συμβαλλόμενα μέρη αναλαμβάνουν την υποχρέωση να συνεργάζονται για την καταπολέμηση αλιευτικών δραστηριοτήτων παράνομης, λαθραίας και άναρχης αλιείας, με σκοπό την υλοποίηση υπεύθυνης και βιώσιμης αλιείας.
 2. Με βάση τις διαβουλεύσεις στο πλαίσιο της μεικτής επιτροπής, τα συμβαλλόμενα μέρη μπορούν να συμφωνούν να συνεργάζονται και να διεξάγουν κοινά βασιζόμενα στον κίνδυνο προγράμματα επιθεώρησης σε σκάφη της Ένωσης, ώστε να ενισχύουν την εφαρμογή των διατάξεων του πρωτοκόλλου εφαρμογής της παρούσας συμφωνίας περί παρακολούθησης, ελέγχου και επιτήρησης της αλιείας και των συναφών διορθωτικών μέτρων.
 Αρθρο 12
 Μεικτή επιτροπή
 1. Συγκροτείται μεικτή επιτροπή, αποτελούμενη από εκπροσώπους της Ένωσης και των Σεϋχελλών, για την παρακολούθηση της εφαρμογής της παρούσας συμφωνίας.
 2. Η μεικτή επιτροπή ασκεί τα ακόλουθα καθήκοντα και, κατά περίπτωση, λαμβάνει αποφάσεις με σκοπό:
 α)
 τον έλεγχο της εκτέλεσης, της ερμηνείας και της εφαρμογής της παρούσας συμφωνίας και του πρωτοκόλλου εφαρμογής της, συμπεριλαμβανομένης της κατάρτισης του ετήσιου και πολυετούς προγραμματισμού που προβλέπεται στο άρθρο 8 παράγραφος 2 της παρούσας συμφωνίας, καθώς και την αξιολόγηση της εφαρμογής του·
 β)
 τη διασφάλιση της αναγκαίας επικοινωνίας για ζητήματα αμοιβαίου ενδιαφέροντος στον τομέα της αλιείας, συμπεριλαμβανομένης της στατιστικής ανάλυσης δεδομένων για τα αλιεύματα·
 γ)
 τη λειτουργία της ως βήματος για τον φιλικό διακανονισμό των διαφορών που οφείλονται στην ερμηνεία ή την εφαρμογή της παρούσας συμφωνίας·
 δ)
 την άσκηση οποιουδήποτε άλλου καθήκοντος που τα μέρη μπορεί να αποφασίσουν με αμοιβαία συναίνεση.
 3. Επιπροσθέτως, η μεικτή επιτροπή μπορεί να εγκρίνει τροποποιήσεις του πρωτοκόλλου εφαρμογής της παρούσας συμφωνίας, ιδίως όσον αφορά:
 α)
 την επανεξέταση των αλιευτικών δυνατοτήτων, όταν είναι αναγκαίο, και, συνεπώς, της σχετικής χρηματικής αντιπαροχής·
 β)
 τις διαδικασίες τομεακής στήριξης·
 γ)


text:
τις τεχνικές προϋποθέσεις και τους όρους βάσει των οποίων τα σκάφη της Ένωσης ασκούν αλιευτικές δραστηριότητες.
 4. Η μεικτή επιτροπή ασκεί τα καθήκοντά της σύμφωνα με τους στόχους της παρούσας συμφωνίας.
 5. Η μεικτή επιτροπή συνεδριάζει τουλάχιστον μία φορά ετησίως, εκ περιτροπής στην Ένωση και στις Σεϋχέλλες, υπό την προεδρία του συμβαλλόμενου μέρους που φιλοξενεί τη συνεδρίαση. Συνεδριάζει εκτάκτως κατόπιν αιτήσεως ενός εκ των συμβαλλόμενων μερών.
 6. Η μεικτή επιτροπή μπορεί, εκτάκτως, να λαμβάνει αποφάσεις μέσω ανταλλαγής επιστολών.
 Αρθρο 13
 Γεωγραφική ζώνη εφαρμογής της παρούσας συμφωνίας
 Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης βάσει των όρων που καθορίζονται στην εν λόγω Συνθήκη και, αφετέρου, στην επικράτεια των Σεϋχελλών.
 Αρθρο 14
 Διάρκεια
 Η παρούσα συμφωνία εφαρμόζεται για διάστημα έξι ετών από την ημερομηνία έναρξης της προσωρινής εφαρμογής της. Ανανεώνεται με σιωπηρή παράταση για συμπληρωματικές περιόδους έξι ετών, εκτός αν υπάρξει καταγγελία σύμφωνα με το άρθρο 17.
 Αρθρο 15
 Προσωρινή εφαρμογή
 Η παρούσα συμφωνία εφαρμόζεται προσωρινά από την ημερομηνία υπογραφής της από τα συμβαλλόμενα μέρη.
 Αρθρο 16
 Αναστολή
 1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός εκ των συμβαλλόμενων μερών σε περίπτωση που:
 α)
 υπάρχουν συνθήκες, εξαιρουμένων των φυσικών φαινομένων, οι οποίες διαφεύγουν του εύλογου ελέγχου των συμβαλλόμενων μερών και μπορούν να εμποδίσουν την άσκηση των αλιευτικών δραστηριοτήτων στην αλιευτική ζώνη των Σεϋχελλών·
 β)
 προκύψει σοβαρή ανεπίλυτη διαφορά μεταξύ των συμβαλλόμενων μερών ως προς την ερμηνεία ή την εφαρμογή της παρούσας συμφωνίας·
 γ)
 ένα εκ των δύο συμβαλλόμενων μερών διαπιστώσει παραβίαση των ουσιωδών και θεμελιωδών αρχών που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας του Κοτονού και σύμφωνα με τη διαδικασία που προβλέπεται στα άρθρα 8 και 96 της συμφωνίας αυτής.
 2. Η αναστολή εφαρμογής της παρούσας συμφωνίας κοινοποιείται εγγράφως από οποιοδήποτε από τα συμβαλλόμενα μέρη στο άλλο συμβαλλόμενο μέρος και παράγει αποτελέσματα τρεις μήνες από την παραλαβή της εν λόγω κοινοποίησης. Η παραλαβή της εν λόγω κοινοποίησης αυτής συνεπάγεται την έναρξη διαβουλεύσεων μεταξύ των συμβαλλόμενων μερών στο πλαίσιο της μεικτής επιτροπής, με σκοπό την εξεύρεση λύσης με φιλικό διακανονισμό στη μεταξύ τους διαφορά εντός εύλογου χρονικού διαστήματος.
 3. Εφόσον επιτευχθεί φιλικός διακανονισμός, αρχίζει και πάλι η εφαρμογή της παρούσας συμφωνίας και το ποσό της χρηματικής αντιπαροχής που αναφέρεται στο άρθρο 8 μειώνεται αναλογικά και pro rata temporis, βάσει του χρόνου αναστολής της εφαρμογής της παρούσας συμφωνίας, εκτός εάν ορίζεται διαφορετικά στη συμφωνία.
 Αρθρο 17
 Καταγγελία
 1. Η παρούσα συμφωνία μπορεί να καταγγελθεί από οποιοδήποτε από τα συμβαλλόμενα μέρη σε περίπτωση:
 α)
 ύπαρξης συνθηκών, εξαιρουμένων των φυσικών φαινομένων, οι οποίες διαφεύγουν του εύλογου ελέγχου των συμβαλλόμενων μερών και μπορούν να εμποδίσουν την άσκηση των αλιευτικών δραστηριοτήτων στην αλιευτική ζώνη των Σεϋχελλών·
 β)
 μείωσης ή επιδείνωσης της κατάστασης των σχετικών αποθεμάτων σύμφωνα με τις βέλτιστες διαθέσιμες ανεξάρτητες και αξιόπιστες επιστημονικές γνωμοδοτήσεις που εγκρίνονται από αμφότερα τα συμβαλλόμενα μέρη·
 γ)
 σημαντικής μείωσης του επιπέδου εκμετάλλευσης των αλιευτικών δυνατοτήτων που παρέχονται στα σκάφη της Ένωσης·
 δ)
 σοβαρής παράβασης των υποχρεώσεων που έχουν αναλάβει τα συμβαλλόμενα μέρη


text:
για την καταπολέμηση της ΠΛΑ αλιείας·
 ε)
 άλλων καταστάσεων που συνιστούν παραβίαση της συμφωνίας από ένα εκ των δύο συμβαλλόμενων μερών.
 2. Η καταγγελία της παρούσας συμφωνίας κοινοποιείται εγγράφως από οποιοδήποτε από τα συμβαλλόμενα μέρη στο άλλο συμβαλλόμενο μέρος και παράγει αποτελέσματα έξι μήνες μετά την παραλαβή της εν λόγω κοινοποίησης, εκτός αν τα συμβαλλόμενα μέρη αποφασίσουν με αμοιβαία συμφωνία την παράταση της εν λόγω προθεσμίας. Τα συμβαλλόμενα μέρη, μέσω της μεικτής επιτροπής, ξεκινούν διαβουλεύσεις μετά την κοινοποίηση της καταγγελίας με σκοπό την εξεύρεση λύσης με φιλικό διακανονισμό στη μεταξύ τους διαφορά εντός εύλογου χρονικού διαστήματος.
 3. Σε περίπτωση καταγγελίας της παρούσας συμφωνίας, η καταβολή της χρηματικής αντιπαροχής που προβλέπεται στο άρθρο 8 για το έτος κατά το οποίο η καταγγελία παράγει αποτελέσματα μειώνεται αναλόγως και pro rata temporis.
 Αρθρο 18
 Κατάργηση
 Η συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας των Σεϋχελλών (2), η οποία άρχισε να ισχύει τον Νοέμβριο του 2007, καταργείται.
 Αρθρο 19
 Έναρξη ισχύος
 Η παρούσα συμφωνία τίθεται σε ισχύ την ημερομηνία κατά την οποία αμφότερα τα μέρη έχουν κοινοποιήσει αμοιβαίως την ολοκλήρωση των αναγκαίων για τον σκοπό αυτό διαδικασιών.
 Αρθρο 20
 Αυθεντικό κείμενο
 Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.
 (1) ΕΕ ΕΚ L 317 της 15.12.2000, σ. 3.
 (2) ΕΕ ΕΕ L 290 της 20.10.2006, σ. 2.
 ΠΡΩΤΟΚΟΛΛΟ ΓΙΑ ΤΗΝ ΕΦΑΡΜΟΓΗ ΤΗΣ ΣΥΜΦΩΝΙΑΣ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΔΗΜΟΚΡΑΤΙΑΣ ΤΩΝ ΣΕΫΧΕΛΛΩΝ (2020-2026)
 Αρθρο 1
 Στόχος
 Σκοπός του παρόντος πρωτοκόλλου είναι η εφαρμογή των διατάξεων της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης («η Ένωση») και της Δημοκρατίας των Σεϋχελλών («Σεϋχέλλες») («η συμφωνία»). Το παρόν πρωτόκολλο περιλαμβάνει ένα παράρτημα με τα προσαρτήματά του.
 Αρθρο 2
 Περίοδος εφαρμογής και αλιευτικές δυνατότητες
 1. Για περίοδο έξι ετών από την ημερομηνία έναρξης της προσωρινής εφαρμογής του παρόντος πρωτοκόλλου, οι αλιευτικές δυνατότητες που παρέχονται δυνάμει του άρθρου 5 της συμφωνίας καθορίζονται ως εξής:
 α)
 40 θυνναλιευτικά γρι-γρι·
 β)
 8 παραγαδιάρικα επιφανείας.
 Τα σκάφη υποστήριξης φέρουν άδεια σύμφωνα με τους όρους του παραρτήματος και με τα συναφή ψηφίσματα της Επιτροπής Τόνου Ινδικού Ωκεανού (IOTC).
 2. Οι αλιευτικές δυνατότητες ισχύουν αποκλειστικά για τα άκρως μεταναστευτικά είδη του παραρτήματος 1 της σύμβασης των Ηνωμένων Εθνών για το Δίκαιο της Θάλασσας (UNCLOS) και δεν περιλαμβάνουν:
 —
 τους καρχαρίες που ανήκουν στις οικογένειες Alopiidae και Sphyrnidae·
 —
 τα είδη καρχαριών Cetorhinus maximus, Rhincodon typus, Carcharodon carcharias, Carcharhinus falciformis και Carcharhinus longimarus· και
 —
 οποιαδήποτε άλλα είδη τα οποία προστατεύονται ή των οποίων η αλίευση απαγορεύεται από το δίκαιο των Σεϋχελλών, στο πλαίσιο της IOTC ή άλλων διεθνών συμφωνιών.
 3. Η παράγραφος 1 του παρόντος άρθρου εφαρμόζεται με την επιφύλαξη των διατάξεων των άρθρων 6 και 7.
 4. Σύμφωνα με το άρθρο 5 της συμφωνίας, τα ενωσιακά σκάφη μπορούν να ασκούν αλιευτικές δραστηριότητες στην αλιευτική ζώνη των Σεϋχελλών


text:
μόνον αν διαθέτουν άδεια αλιείας που έχει εκδοθεί δυνάμει του παρόντος πρωτοκόλλου και σύμφωνα με τους κανόνες που περιλαμβάνονται στο παράρτημα.
 Αρθρο 3
 Χρηματική αντιπαροχή
 1. Καθ’ όλη τη διάρκεια του παρόντος πρωτοκόλλου, η συνολική εκτιμώμενη αξία του παρόντος πρωτοκόλλου ανέρχεται σε 58 200 000 EUR, ποσό που αντιστοιχεί σε 9 700 000 EUR ετησίως. Η κατανομή του συνολικού ποσού έχει ως εξής:
 —
 ποσό 31 800 000 EUR που αντιστοιχεί στη χρηματική αντιπαροχή της Ένωσης η οποία αναφέρεται στο άρθρο 8 της συμφωνίας,
 —
 ποσό 26 400 000 EUR που αντιστοιχεί στην εκτιμώμενη αξία των τελών που καταβάλλουν οι πλοιοκτήτες, συμπεριλαμβανομένων των προκαταβολών, των τελών ανά τόνο αλιευμένων ιχθύων και της ειδικής αντιπαροχής για την περιβαλλοντική διαχείριση και παρατήρηση των θαλάσσιων οικοσυστημάτων των υδάτων των Σεϋχελλών.
 2. Στη συνολική ετήσια χρηματική αντιπαροχή που καταβάλλει η Ένωση περιλαμβάνεται:
 α)
 ετήσιο ποσό για την πρόσβαση στην αλιευτική ζώνη των Σεϋχελλών ύψους 2 500 000 EUR, το οποίο αντιστοιχεί σε βάρος αναφοράς 50 000 τόνων ετησίως· και
 β)
 ειδικό ποσό 2 800 000 EUR ετησίως, το οποίο προορίζεται για τη στήριξη και την υλοποίηση της τομεακής αλιευτικής πολιτικής και της θαλάσσιας πολιτικής των Σεϋχελλών.
 3. Η παράγραφος 2 του παρόντος άρθρου εφαρμόζεται με την επιφύλαξη των διατάξεων των άρθρων 4, 6, 7 και 8 του παρόντος πρωτοκόλλου.
 4. Η Ένωση καταβάλλει το σύνολο των ποσών που αναφέρονται στην παράγραφο 2 στοιχεία α) και β) του παρόντος άρθρου κατά τη διάρκεια εφαρμογής του παρόντος πρωτοκόλλου.
 Η καταβολή του ποσού που αναφέρεται στην παράγραφο 2 στοιχείο α) του παρόντος άρθρου πραγματοποιείται το αργότερο σε 90 ημέρες μετά την ημερομηνία προσωρινής εφαρμογής του πρωτοκόλλου και το αργότερο την επέτειο του πρωτοκόλλου για τα επόμενα έτη.
 Για το πρώτο έτος, η καταβολή του ποσού που αναφέρεται στην παράγραφο 2 στοιχείο β) πραγματοποιείται κατόπιν έγκρισης από τη μεικτή επιτροπή του πολυετούς προγράμματος που αναφέρεται στο άρθρο 4 παράγραφος 1 και από το δεύτερο έτος, η καταβολή εξαρτάται από τα αποτελέσματα που επιτυγχάνονται βάσει του προγράμματος του προηγούμενου έτους, όπως αναφέρεται στο άρθρο 4 παράγραφος 2.
 5. Τα συμβαλλόμενα μέρη παρακολουθούν τις αλιευτικές δραστηριότητες των αλιευτικών σκαφών της Ένωσης ως προς το ετήσιο βάρος αναφοράς του σημείου α) της παραγράφου 2.
 α)
 Εάν το ετήσιο βάρος αλιευμάτων από αλιευτικά σκάφη της Ένωσης στην αλιευτική ζώνη των Σεϋχελλών υπερβεί το ετήσιο βάρος αναφοράς που αναφέρεται στην παράγραφο 2 στοιχείο α), τότε το συνολικό ποσό της χρηματικής αντιπαροχής που πρέπει να καταβάλει η Ένωση προσαυξάνεται κατά 50 EUR για κάθε επιπρόσθετο τόνο αλιευμένων ιχθύων.
 β)
 Το συνολικό ετήσιο ποσό που πρέπει να καταβάλλει η Ένωση δεν είναι δυνατόν να υπερβαίνει το διπλάσιο του ποσού που ορίζεται στην παράγραφο 2 στοιχείο α). Όταν το βάρος των αλιευθέντων από τα σκάφη της Ένωσης ποσοτήτων υπερβαίνει το βάρος που αντιστοιχεί στο διπλάσιο της συνολικής ετήσιας καταβολής της Ένωσης, τότε το οφειλόμενο ποσό για το βάρος που υπερβαίνει το εν λόγω όριο καταβάλλεται το επόμενο έτος.
 6. Η χρησιμοποίηση της χρηματικής αντιπαροχής που ορίζεται στην παράγραφο 2 στοιχείο α) υπάγεται στην αποκλειστική διακριτική ευχέρεια


text:
των Σεϋχελλών.
 7. Οι χρηματικές αντιπαροχές που ορίζονται στην παράγραφο 2 στοιχεία α) και β) καταβάλλονται σε λογαριασμό του Δημόσιου Ταμείου των Σεϋχελλών, ο οποίος ανοίγεται στην Κεντρική Τράπεζα των Σεϋχελλών. Ο αριθμός του λογαριασμού παρέχεται από τις αρχές των Σεϋχελλών και επιβεβαιώνεται σε ετήσια βάση.
 Αρθρο 4
 Τομεακή στήριξη
 1. Το αργότερο εντός 90 ημερών από την ημερομηνία έναρξης της προσωρινής εφαρμογής του παρόντος πρωτοκόλλου, η Ένωση και οι Σεϋχέλλες συμφωνούν, στο πλαίσιο της μεικτής επιτροπής που προβλέπεται στη συμφωνία («μεικτή επιτροπή»), πολυετές τομεακό πρόγραμμα και τις λεπτομέρειες εφαρμογής του, που περιλαμβάνουν ιδίως:
 α)
 τα ετήσια και πολυετή προγράμματα για τη χρησιμοποίηση του ειδικού ποσού της χρηματικής αντιπαροχής που αναφέρεται στο άρθρο 3 παράγραφος 2 στοιχείο β)·
 β)
 τους στόχους, σε ετήσια και πολυετή βάση, που πρέπει να επιτυγχάνονται για την ανάπτυξη υπεύθυνων και βιώσιμων αλιευτικών δραστηριοτήτων και βιώσιμης αλιείας, βάσει τομέων δράσης προτεραιότητας που αποτυπώνουν τις προτεραιότητες της εθνικής αλιευτικής πολιτικής των Σεϋχελλών, και άλλων συναφών πολιτικών που έχουν επίπτωση στους ακόλουθους τομείς:
 i)
 μέτρα στήριξης και διαχείρισης της αλιείας, συμπεριλαμβανομένων της αλιείας μικρής κλίμακας και της υδατοκαλλιέργειας·
 ii)
 υγειονομική διαχείριση και διαχείριση ποιότητας του τομέα της αλιείας για τη στήριξη των εγχώριων και εξαγωγικών ικανοτήτων·
 iii)
 παρακολούθηση, έλεγχος και επιτήρηση της αλιείας και καταπολέμηση της παράνομης, λαθραίας και άναρχης (ΠΛΑ) αλιείας·
 iv)
 προαγωγή της επιστημονικής ικανότητας και της συνεργασίας στον τομέα της αλιείας, συμπεριλαμβανομένης της συλλογής, της επεξεργασίας, της ανάλυσης και της επικοινωνίας στοιχείων σχετικά με τα αλιεύματα·
 v)
 στήριξη υποδομών και άλλων συναφών δράσεων για την ανάπτυξη της εγχώριας αλιείας·
 γ)
 επιπροσθέτως, το πολυετές τομεακό πρόγραμμα περιλαμβάνει τα κάτωθι:
 i)
 μηχανισμούς για τον σχεδιασμό, τη διαχείριση, την εφαρμογή και την υποβολή εκθέσεων της χρηματοοικονομικής συνιστώσας και των συναφών δραστηριοτήτων·
 ii)
 κριτήρια και διαδικασίες για την αξιολόγηση των αποτελεσμάτων που επιτυγχάνονται κατ’ έτος·
 iii)
 μηχανισμούς και δράσεις για την προώθηση και την προβολή των δράσεων που υλοποιήθηκαν με την τομεακή στήριξη.
 Τα ανωτέρω υπόκεινται σε κατευθυντήριες γραμμές σχετικά με την εφαρμογή της τομεακής στήριξης για την αλιευτική πολιτική των Σεϋχελλών, οι οποίες πρέπει να συμφωνηθούν από τα συμβαλλόμενα μέρη κατά την πρώτη συνεδρίαση της μεικτής επιτροπής.
 2. Η χρησιμοποίηση της χρηματικής αντιπαροχής που αναφέρεται στο άρθρο 3 παράγραφος 2 στοιχείο β) βασίζεται στην επικύρωση, από τη μεικτή επιτροπή, του ετήσιου και πολυετούς προγράμματος και στην αξιολόγηση των αποτελεσμάτων που επιτυγχάνονται στο πλαίσιο κάθε ετήσιου προγράμματος.
 3. Κάθε προτεινόμενη τροποποίηση του ετήσιου και του πολυετούς τομεακού προγράμματος εγκρίνεται από τα δύο συμβαλλόμενα μέρη στο πλαίσιο της μεικτής επιτροπής.
 4. Εάν ένα από τα συμβαλλόμενα μέρη ζητήσει έκτακτη συνεδρίαση της μεικτής επιτροπής, το συμβαλλόμενο μέρος που ζητεί έκτακτη συνεδρίαση της μεικτής επιτροπής αποστέλλει γραπτή αίτηση τουλάχιστον 14 μέρες πριν από την προτεινόμενη ημερομηνία συνεδρίασης. Τυχόν επείγουσα αλλαγή στο ετήσιο τομεακό πρόγραμμα μπορεί να εγκρίνεται από τη μεικτή επιτροπή μέσω ανταλλαγής επιστολών.
 5. Κάθε έτος, οι Σεϋχέλλες μπορούν να διαθέτουν, εάν χρειάζεται, επιπλέον ποσό εκτός της χρηματικής αντιπαροχής που αναφέρεται στο άρθρο 3 παράγραφος 2 στοιχείο β) για την υλοποίηση του πολυετούς προγράμματος. Η εν λόγω διάθεση γνωστοποιείται στην Ένωση.


text:
6. Κάθε χρόνο, οι Σεϋχέλλες υποβάλλουν ετήσια έκθεση σχετικά με τις δράσεις που υλοποιήθηκαν και τα αποτελέσματα που επιτεύχθηκαν δυνάμει της τομεακής στήριξης και η εν λόγω έκθεση εξετάζεται από τη μεικτή επιτροπή. Πριν από τη λήξη ισχύος του παρόντος πρωτοκόλλου, οι Σεϋχέλλες υποβάλλουν έκθεση σχετικά με την υλοποίηση της τομεακής στήριξης καθ' όλη τη διάρκεια του παρόντος πρωτοκόλλου.
 7. Το συγκεκριμένο ποσό της χρηματικής αντιπαροχής που αναφέρεται στο άρθρο 3 παράγραφος 2 στοιχείο β) καταβάλλεται σε δόσεις βάσει αξιολόγησης που διενεργεί η μεικτή επιτροπή. Για το πρώτο έτος εφαρμογής του παρόντος πρωτοκόλλου, η δόση καταβάλλεται με βάση τα συμφωνηθέντα προγράμματα. Για τα επόμενα έτη εφαρμογής του παρόντος πρωτοκόλλου, οι δόσεις καταβάλλονται βάσει των αποτελεσμάτων που επιτυγχάνονται σύμφωνα με τις κατευθυντήριες γραμμές της παραγράφου 1 δεύτερο εδάφιο και με την αξιολόγηση των εν λόγω αποτελεσμάτων από τη μεικτή επιτροπή.
 8. Η Ένωση τηρεί το δικαίωμα να αναθεωρεί ή να αναστέλλει, εν μέρει ή εν όλω, την καταβολή της ειδικής χρηματικής αντιπαροχής που προβλέπεται στο άρθρο 3 παράγραφος 2 στοιχείο β) αν η εκτέλεση δεν είναι συνεπής προς το πρόγραμμα, κατόπιν αξιολόγησης από τη μεικτή επιτροπή, ή σε περίπτωση μη εκτέλεσης της εν λόγω χρηματικής αντιπαροχής όπως καθορίστηκε από τη μεικτή επιτροπή.
 9. Η καταβολή της χρηματικής αντιπαροχής αρχίζει και πάλι κατόπιν διαβουλεύσεων μεταξύ των συμβαλλόμενων μερών και με τη σύμφωνη γνώμη της μεικτής επιτροπής, όταν αυτό αιτιολογείται με βάση τα αποτελέσματα της υλοποίησης του συμφωνηθέντος προγράμματος που προβλέπεται στην παράγραφο 1 του παρόντος άρθρου. Ωστόσο, η ειδική χρηματική αντιπαροχή που προβλέπεται στο άρθρο 3 παράγραφος 2 στοιχείο β) δεν επιτρέπεται να καταβληθεί μετά την παρέλευση έξι μηνών από τη λήξη του πρωτοκόλλου.
 10. Τα συμβαλλόμενα μέρη αναλαμβάνουν να εξασφαλίζουν την προώθηση και την προβολή των δραστηριοτήτων που υλοποιήθηκαν με την τομεακή στήριξη.
 Αρθρο 5
 Επιστημονική συνεργασία για υπεύθυνη αλιεία
 1. Τα συμβαλλόμενα μέρη αναλαμβάνουν την υποχρέωση να προωθήσουν την υπεύθυνη αλιεία στην αλιευτική ζώνη των Σεϋχελλών με βάση τις αρχές της μη διάκρισης μεταξύ των διαφόρων στόλων που αλιεύουν στα εν λόγω ύδατα.
 2. Στη διάρκεια της περιόδου εφαρμογής του παρόντος πρωτοκόλλου, η Ένωση και οι Σεϋχέλλες καταβάλλουν προσπάθειες για την παρακολούθηση της κατάστασης των αλιευτικών πόρων στην αλιευτική ζώνη των Σεϋχελλών.
 3. Τα μέρη ανταλλάσσουν επίσης στοιχεία σχετικά με στατιστικά, βιολογικά και περιβαλλοντικά θέματα και θέματα διαχείρισης, όπως ενδέχεται να απαιτηθεί για τον σκοπό της διαχείρισης και διατήρησης των θαλάσσιων έμβιων πόρων.
 4. Τα συμβαλλόμενα μέρη συμμορφώνονται με τα ψηφίσματα και καταβάλλουν κάθε δυνατή προσπάθεια για την εφαρμογή των συστάσεων της IOTC αναφορικά με τη διατήρηση και την υπεύθυνη διαχείριση της αλιείας. Για να διευκολυνθεί η εν λόγω συμμόρφωση, τα συμβαλλόμενα μέρη επικεντρώνονται στη συλλογή, την ανάλυση και την κοινοποίηση δεδομένων σχετικά με τα αλιεύματα.
 5. Βάσει των ψηφισμάτων και των συστάσεων της IOTC και των βέλτιστων διαθέσιμων επιστημονικών γνωμοδοτήσεων, τα συμβαλλόμενα μέρη μπορούν να διαβουλεύονται μεταξύ τους στο πλαίσιο της μεικτής επιτροπής για να θεσπίζουν επιπρόσθετα μέτρα που εξασφαλίζουν τη βιώσιμη διαχείριση των αλιευτικών πόρων των Σεϋχελλών.
 Αρθρο 6
 Προσαρμογή των αλιευτικών δυνατοτήτων και αναθεώρηση του πρωτοκόλλου
 1.


text:
Όπως προβλέπεται στη συμφωνία, η μεικτή επιτροπή μπορεί να επανεξετάσει τις αλιευτικές δυνατότητες που αναφέρονται στο άρθρο 2 του παρόντος πρωτοκόλλου. Οι εν λόγω αλιευτικές δυνατότητες δύνανται να προσαρμοστούν με αμοιβαία συμφωνία στο πλαίσιο της μεικτής επιτροπής, όταν τα ψηφίσματα και οι συστάσεις της IOTC υποστηρίζουν ότι η προσαρμογή αυτή θα εξασφαλίσει τη βιώσιμη διαχείριση του τόνου και των ειδών τόνου στον Ινδικό Ωκεανό.
 2. Στην περίπτωση αυτή, η χρηματική αντιπαροχή που αναφέρεται στο άρθρο 3 παράγραφος 2 στοιχείο α) αναπροσαρμόζεται αναλόγως και pro rata temporis. Ωστόσο, το συνολικό ετήσιο ποσό που καταβάλλει η Ένωση δεν μπορεί να υπερβεί το διπλάσιο του ποσού που αναφέρεται στο άρθρο 3 παράγραφος 2 στοιχείο α).
 3. Η μεικτή επιτροπή μπορεί επίσης να αναθεωρήσει, αν είναι αναγκαίο και με αμοιβαία συμφωνία μεταξύ των συμβαλλομένων μερών, τις διατάξεις που διέπουν την άσκηση αλιευτικών δραστηριοτήτων, τις διαδικασίες τομεακής στήριξης και τους κανόνες εφαρμογής του παρόντος πρωτοκόλλου.
 Αρθρο 7
 Εξερευνητική αλιεία και νέες αλιευτικές δυνατότητες
 1. Κατόπιν αιτήσεως ενός εκ των συμβαλλόμενων μερών, η μεικτή επιτροπή μπορεί να εξετάσει τη δυνατότητα εξορμήσεων εξερευνητικής αλιείας στην αλιευτική ζώνη των Σεϋχελλών, με σκοπό να εξετάσει την τεχνική σκοπιμότητα και την οικονομική βιωσιμότητα νέων τύπων αλιείας που δεν προβλέπονται στο άρθρο 2 του παρόντος πρωτοκόλλου. Για τον εν λόγω σκοπό αυτό, η μεικτή επιτροπή καθορίζει, κατά περίπτωση, τα είδη, τους όρους και τις τυχόν άλλες σχετικές παραμέτρους. Οι άδειες για εξερευνητική αλιεία χορηγούνται για ανώτατο χρονικό διάστημα έξι μηνών με δυνατότητα ανανέωσης, κατόπιν συμφωνίας αμφότερων των συμβαλλόμενων μερών.
 2. Λαμβάνοντας υπόψη τις βέλτιστες διαθέσιμες επιστημονικές γνωμοδοτήσεις και με βάση τα αποτελέσματα των εξερευνητικών αλιευτικών εξορμήσεων, αν η Ένωση ενδιαφέρεται για νέες αλιευτικές δυνατότητες, η μεικτή επιτροπή συνεδριάζει για να συζητήσει και να καθορίσει τις προϋποθέσεις που θα ισχύουν για τις εν λόγω νέες αλιευτικές δραστηριότητες.
 3. Μετά την εξουσιοδότηση από τις Σεϋχέλλες των νέων αλιευτικών δραστηριοτήτων που αναφέρονται στην παράγραφο 2, η μεικτή επιτροπή προβαίνει σε αντίστοιχες τροποποιήσεις του παρόντος πρωτοκόλλου.
 Αρθρο 8
 Αναστολή και επανεξέταση της πληρωμής της χρηματικής αντιπαροχής
 Παρά το άρθρο 12 του παρόντος πρωτοκόλλου, η χρηματική αντιπαροχή που αναφέρεται στο άρθρο 3 παράγραφος 2 στοιχεία α) και β) μπορεί να ανασταλεί ή να επανεξεταστεί, μετά από διαβούλευση μεταξύ των δύο συμβαλλόμενων μερών, υπό τον όρο ότι η Ένωση έχει εξοφλήσει πλήρως κάθε ληξιπρόθεσμο ποσό τη στιγμή της αναστολής:
 α)
 αν εξαιρετικές περιστάσεις, εκτός φυσικών φαινομένων, εμποδίζουν την άσκηση αλιευτικών δραστηριοτήτων στην αλιευτική ζώνη των Σεϋχελλών·
 β)
 μετά από σημαντικές αλλαγές στην πολιτικών ενός εκ των συμβαλλόμενων μερών, οι οποίες επηρεάζουν τις σχετικές διατάξεις του παρόντος πρωτοκόλλου·
 γ)
 αν η Ένωση διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της ευρωπαϊκής κοινότητας και των κρατών μελών αυτής, αφετέρου, όπως τροποποιήθηκε τελευταία (1) («η συμφωνία του Κοτονού»), και σύμφωνα με τη διαδικασία που προβλέπεται στα άρθρα 8 και 96 της εν λόγω συμφωνίας. Στην περίπτωση αυτή, αναστέλλονται όλες οι


text:
αλιευτικές δραστηριότητες των σκαφών της Ένωσης.
 Αρθρο 9
 Εμπιστευτικότητα
 1. Τα συμβαλλόμενα μέρη δεσμεύονται να διασφαλίζουν ότι η επεξεργασία όλων των ονομαστικών δεδομένων που σχετίζονται με αλιευτικά σκάφη της Ένωσης και τις αλιευτικές δραστηριότητές τους, τα οποία συγκεντρώνονται στο πλαίσιο της συμφωνίας και του παρόντος πρωτοκόλλου, συμπεριλαμβανομένων των δεδομένων που συλλέγουν οι παρατηρητές, πραγματοποιείται σύμφωνα με τις αρχές εμπιστευτικότητας και προστασίας των δεδομένων σύμφωνα με το εφαρμοστέο δίκαιο των αντίστοιχων συμβαλλόμενων μερών.
 2. Τα συμβαλλόμενα μέρη μεριμνούν ώστε να δημοσιοποιούνται μόνο τα συγκεντρωτικά δεδομένα που αφορούν τις αλιευτικές δραστηριότητες στην αλιευτική ζώνη των Σεϋχελλών.
 3. Δεδομένα που ενδέχεται να θεωρηθούν εμπιστευτικά χρησιμοποιούνται αποκλειστικά για την εφαρμογή της συμφωνίας και για τους σκοπούς της διαχείρισης, της παρακολούθησης, του ελέγχου και της επιτήρησης της αλιείας με τις αρμόδιες αρχές.
 4. Όσον αφορά τα δεδομένα προσωπικού χαρακτήρα που διαβιβάζει η Ένωση, η μεικτή επιτροπή μπορεί να ορίσει τις κατάλληλες εγγυήσεις και τα κατάλληλα ένδικα μέσα σύμφωνα με τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (2).
 Αρθρο 10
 Ηλεκτρονικές συναλλαγές
 1. Οι Σεϋχέλλες και η Ένωση αναλαμβάνουν να θέσουν σε εφαρμογή τα αναγκαία συστήματα για την ηλεκτρονική ανταλλαγή όλων των πληροφοριών και των εγγράφων που σχετίζονται με την εφαρμογή της συμφωνίας και του παρόντος πρωτοκόλλου. Η ηλεκτρονική μορφή ενός εγγράφου θεωρείται ανά πάσα στιγμή ισοδύναμη της πρωτότυπης μορφής του.
 2. Τα δύο συμβαλλόμενα μέρη αλληλοενημερώνονται για τυχόν διακοπή λειτουργίας του πληροφορικού συστήματος που εμποδίζει τις ανταλλαγές πλροφοριών που ναφέρονται στην παράγραφο 1. Σε τέτοιες περιπτώσεις οι πληροφορίες και τα έγγραφα που αφορούν την υλοποίηση της συμφωνίας και του παρόντος πρωτοκόλλου αντικαθίστανται αυτομάτως από την έντυπη μορφή τους ή διαβιβάζονται μέσω εναλλακτικού μέσου επικοινωνίας όπως ορίζεται στο παράρτημα του παρόντος πρωτοκόλλου.
 Αρθρο 11
 Ενδιάμεση επανεξέταση
 Τα συμβαλλόμενα μέρη μπορεί να αποφασίσουν να διεξάγουν ενδιάμεση επανεξέταση για τους σκοπούς της αξιολόγησης της λειτουργίας και της αποτελεσματικότητας του παρόντος πρωτοκόλλου.
 Αρθρο 12
 Αναστολή
 Το παρόν πρωτόκολλο μπορεί να ανασταλεί μονομερώς από οποιοδήποτε από τα συμβαλλόμενα μέρη υπό τις προϋποθέσεις που αναφέρονται στις σχετικές διατάξεις της συμφωνίας.
 Αρθρο 13
 Καταγγελία
 Το παρόν πρωτόκολλο μπορεί να καταγγελθεί μονομερώς από οποιοδήποτε από τα συμβαλλόμενα μέρη υπό τις προϋποθέσεις που αναφέρονται στις σχετικές διατάξεις της συμφωνίας.
 Αρθρο 14
 Υποχρεώσεις κατά τη λήξη ή την καταγγελία του πρωτοκόλλου
 1. Κατόπιν της λήξης ή καταγγελίας του πρωτοκόλλου σύμφωνα με το άρθρο 13, οι ιδιοκτήτες σκαφών της Ένωσης εξακολουθούν να φέρουν ευθύνη για κάθε παραβίαση των διατάξεων της συμφωνίας ή του παρόντος πρωτοκόλλου ή της νομοθεσίας των Σεϋχελλών που συνέβη πριν από τη λήξη ή την καταγγελία του παρόντος πρωτοκόλλου, ή για κάθε τέλος άδειας ή εκκρεμείς οφειλές που δεν έχει αποπληρωθεί κατά τον χρόνο της εν λόγω λήξης ή καταγγελίας.
 2. Εάν είναι αναγκαίο, τα συμβαλλόμενα δύο μέρη συνεχίζουν να παρακολουθούν την εφαρμογή της τομεακής στήριξης που προβλέπεται στο άρθρο 3 παράγραφος 2 στοιχείο β) του παρόντος πρωτοκόλλου.
 Αρθρο 15
 Προσωρινή εφαρμογή
 Το παρόν πρωτόκολλο εφαρμόζεται προσωρινά από την ημερομηνία υπογραφής του από τα συμβαλλόμενα μέρη.
 Αρθρο 16
 Διάρκεια
 Το παρόν πρωτόκολλο εφαρμόζεται για περίοδο έξι ετών από την ημερομηνία


text:
έναρξης της προσωρινής εφαρμογής του, εκτός αν υπάρξει καταγγελία σύμφωνα με το άρθρο 13.
 Αρθρο 17
 Έναρξη ισχύος
 Το παρόν πρωτόκολλο αρχίζει να ισχύει την ημερομηνία κατά την οποία τα συμβαλλόμενα μέρη γνωστοποιούν την ολοκλήρωση των διαδικασιών που είναι αναγκαίες για τον σκοπό αυτό.
 (1) ΕΕ ΕΚ L 317 της 15.12.2000, σ. 3.
 (2) Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ ΕΕ L 119 της 4.5.2016, σ. 1).
 ΠΑΡΑΡΤΗΜΑ
 ΟΡΟΙ ΑΣΚΗΣΗΣ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΣΤΗΝ ΑΛΙΕΥΤΙΚΗ ΖΩΝΗ ΤΩΝ ΣΕΫΧΕΛΛΩΝ ΑΠΟ ΤΑ ΣΚΑΦΗ ΤΗΣ ΕΝΩΣΗΣ
 ΚΕΦΑΛΑΙΟ I
 ΓΕΝΙΚΕΣ ΔΙΑΤΑΞΕΙΣ
 ΤΜΗΜΑ 1
 ΟΡΙΣΜΟΣ ΑΡΜΟΔΙΩΝ ΑΡΧΩΝ
 1.
 Για τους σκοπούς του παρόντος παραρτήματος, εκτός αν ορίζεται διαφορετικά, ως αρμόδια αρχή νοείται:
 —
 για την Ένωση: η Ευρωπαϊκή Επιτροπή, κατά περίπτωση μέσω της αντιπροσωπείας της Ευρωπαϊκής Ένωσης που είναι αρμόδια για τις Σεϋχέλλες (αντιπροσωπεία της ΕΕ)·
 —
 για τις Σεϋχέλλες: το υπουργείο που είναι αρμόδιο για θέματα αλιείας.
 Αλιευτική ζώνη των Σεϋχελλών
 2.
 Ως αλιευτική ζώνη των Σεϋχελλών νοείται η ζώνη που περιλαμβάνει την αλιευτική ζώνη που ορίζεται στη συμφωνία, με την εξαίρεση των υπό περιορισμό ή υπό απαγόρευση περιοχών, μεταξύ άλλων, για την αποφυγή δυσμενών επιπτώσεων στην αλιεία μικρής κλίμακας.
 3.
 Ο ορισμός των υπό περιορισμό ή απαγόρευση περιοχών και των συντεταγμένων ορίζεται και περιλαμβάνεται στη νομοθεσία περί αλιείας του 2014 και σε άλλους εφαρμοστέους νόμους και κανονισμούς των Σεϋχελλών.
 Άδεια αλιείας
 4.
 Με τον όρο «άδεια αλιείας» νοείται το έγκυρο δικαίωμα ή η έγκυρη άδεια άσκησης αλιευτικών δραστηριοτήτων, κατά τη νομοθεσία των Σεϋχελλών, σύμφωνα με τους όρους της εν λόγω άδειας αλιείας που προβλέπονται στο παρόν πρωτόκολλο.
 Πληρωμές από πλοιοκτήτες
 5.
 Πριν από την προσωρινή εφαρμογή του παρόντος πρωτοκόλλου, οι Σεϋχέλλες κοινοποιούν στην Ένωση τα στοιχεία του λογαριασμού του Δημόσιου Ταμείου των Σεϋχελλών στον οποίο πρέπει να καταβάλλονται τα καταβλητέα τέλη της συμφωνίας από τα σκάφη της Ένωσης. Το σχετικό κόστος των τραπεζικών εμβασμάτων βαρύνει τους πλοιοκτήτες.
 Επικοινωνία
 6.
 Τα συμβαλλόμενα μέρη ανταλλάσσουν όλα τα συναφή στοιχεία επικοινωνίας για την εφαρμογή του παρόντος πρωτοκόλλου πριν από την έναρξη της προσωρινής εφαρμογής του και τα κοινοποιούν αμοιβαία, ανάλογα με την περίπτωση.
 ΤΜΗΜΑ 2
 ΠΕΡΙΟΔΟΣ ΙΣΧΥΟΣ, ΥΠΟΒΟΛΗ ΑΙΤΗΣΗΣ ΚΑΙ ΕΚΔΟΣΗ ΑΔΕΙΩΝ ΑΛΙΕΙΑΣ
 1.
 Οι άδειες αλιείας έχουν ισχύ ενός έτους, διάστημα που αναφέρεται ως «ετήσια περίοδος ισχύος». Η ημερομηνία έναρξης της εν λόγω περιόδου καθορίζεται από την ημερομηνία προσωρινής εφαρμογής του παρόντος πρωτοκόλλου. Όλες οι επόμενες άδειες αλιείας λήγουν κατά την επέτειο του παρόντος πρωτοκόλλου.
 Προϋποθέσεις απόκτησης άδειας αλιείας
 2.
 Μόνο τα επιλέξιμα σκάφη της Ένωσης, όπως αυτά ορίζονται από την Ένωση, μπορούν να αποκτήσουν άδεια αλιείας ώστε να αλιεύουν στην αλιευτική ζώνη των Σεϋχελλών δυνάμει του παρόντος πρωτοκόλλου που ορίζει τις αλιευτικές δυνατότητες και της χρηματικής αντιπαροχής που προβλέπεται στη συμφωνία.
 3.
 Για να είναι επιλέξιμο ένα σκάφος της Ευρωπαϊκής Ένωσης πληρούνται οι ακόλουθες προϋποθέσεις:
 α)
 δεν πρέπει να έχει απαγορευθεί στον πλοιοκτήτη, στον


text:
πλοίαρχο ή στο ίδιο το σκάφος η αλιευτική δραστηριότητα στις Σεϋχέλλες·
 β)
 ο πλοιοκτήτης, ο πλοίαρχος και το ίδιο το σκάφος τηρούν τη νομοθεσία των Σεϋχελλών και έχουν εκπληρώσει όλες τις παλαιότερες υποχρεώσεις που προέκυψαν από τις αλιευτικές του δραστηριότητες στις Σεϋχέλλες βάσει της συμφωνίας·
 γ)
 οι άδειες αλιείας που αναφέρονται στο άρθρο 6 της συμφωνίας εκδίδονται υπό την προϋπόθεση ότι το οικείο σκάφος είναι εγγεγραμμένο στο μητρώο αλιευτικών σκαφών της Ένωσης και σύμφωνα με τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου (1)·
 δ)
 τα οικεία σκάφη περιλαμβάνονται στο μητρώο αδειοδοτημένων σκαφών της IOTC και δεν συγκαταλέγονται στον κατάλογο σκαφών που ασκούν ΠΛΑ αλιεία της IOTC ή άλλων περιφερειακών οργανώσεων διαχείρισης της αλιείας (ΠΟΔΑ).
 Αίτηση για χορήγηση άδειας αλιείας
 4.
 Όλα τα σκάφη της Ένωσης που υποβάλλουν αίτηση για άδεια αλιείας πρέπει να εκπροσωπούνται από ναυτικό πράκτορα που διαμένει στις Σεϋχέλλες. Το όνομα και η διεύθυνση του πράκτορα αναγράφονται στην αίτηση.
 5.
 Η Ένωση υποβάλλει στην αρμόδια αρχή των Σεϋχελλών αίτηση για την έκδοση άδειας αλιείας για κάθε σκάφος της Ένωσης που επιθυμεί να αλιεύει στο πλαίσιο της συμφωνίας τουλάχιστον 21 ημερολογιακές ημέρες πριν από την αναμενόμενη ημερομηνία έναρξης των αλιευτικών δραστηριοτήτων.
 6.
 Οι πλοιοκτήτες προκαταβάλλουν τα οφειλόμενα τέλη για ολόκληρη την ετήσια περίοδο ισχύος της άδειας αλιείας.
 7.
 Κάθε αίτηση για την έκδοση άδειας αλιείας υποβάλλεται στην αρμόδια αρχή των Σεϋχελλών σε έντυπο που παρατίθεται στο προσάρτημα 1 και συνοδεύεται από τα ακόλουθα έγγραφα:
 α)
 απόδειξη της προκαταβολικής πληρωμής των τελών για την περίοδο ισχύος της άδειας αλιείας·
 β)
 πρόσφατη ψηφιακή έγχρωμη φωτογραφία του σκάφους, επαρκούς ευκρίνειας, στην οποία φαίνεται λεπτομερώς η πλευρική όψη του σκάφους και η ονομασία και ο αριθμός νηολογίου του στο κύτος·
 γ)
 κάθε άλλο έγγραφο ή πιστοποιητικό που απαιτείται από τη νομοθεσία των Σεϋχελλών.
 8.
 Τα τέλη καταβάλλονται στον λογαριασμό του Δημόσιου Ταμείου των Σεϋχελλών που ορίζουν οι αρχές των Σεϋχελλών. Στα τέλη περιλαμβάνονται όλες οι μη λειτουργικές δαπάνες.
 Έκδοση άδειας αλιείας
 9.
 Οι άδειες αλιείας εκδίδονται στον πράκτορα του σκάφους εντός 15 ημερών από την παραλαβή όλων των εγγράφων που αναφέρονται στην παράγραφο 7 από τις αρμόδιες αρχές των Σεϋχελλών. Η πρωτότυπη άδεια αλιείας πρέπει να τηρείται μονίμως επί του αδειοδοτημένου σκάφους της Ένωσης. Ωστόσο, το ηλεκτρονικό αντίγραφο της άδειας αλιείας θεωρείται ισοδύναμο με το πρωτότυπο για μέγιστο χρονικό διάστημα 60 ημερολογιακών ημερών μετά την ημερομηνία έκδοσης της άδειας αλιείας.
 10.
 Αντίγραφο των εν λόγω αλιευτικών αδειών διαβιβάζεται αμέσως ηλεκτρονικά στην Ένωση και στην αντιπροσωπεία της ΕΕ.
 Έκδοση άδειας αλιείας
 11.
 Η άδεια αλιείας εκδίδεται στο όνομα συγκεκριμένου σκάφους και δεν είναι μεταβιβάσιμη, πλην περιπτώσεων ανωτέρας βίας.
 12.
 Σε περίπτωση αποδεδειγμένης ανωτέρας βίας, κατόπιν αιτήσεως της Ένωσης, η άδεια αλιείας ενός σκάφους μπορεί να μεταβιβασθεί, για το υπόλοιπο της περιόδου ισχύος, σε άλλο επιλέξιμο σκάφος της Ένωσης με παρόμοια χαρακτηριστικά, χωρίς να οφείλονται νέα τέλη.
 13.
 Ο πλοιοκτήτης του πρώτου σκάφους, ή ο ναυτιλιακός του πράκτορας, παραδίδει την ακυρωθείσα άδεια αλιείας στις αρμόδιες αρχές των Σεϋχελλών. Η αντιπροσωπεία της ΕΕ ενημερώνεται αμελλητί από τις αρχές των Σεϋχελλών σχετικά με την


text:
ακυρωθείσα άδεια αλιείας.
 14.
 Η νέα άδεια αρχίζει να ισχύει από την ημερομηνία παράδοσης, από τον πλοιοκτήτη ή τον ναυτιλιακό πράκτορά του, της ακυρωθείσας άδειας στις αρμόδιες αρχές των Σεϋχελλών. Η αντιπροσωπεία της ΕΕ ενημερώνεται αμελλητί από τις αρχές των Σεϋχελλών σχετικά με τη νέα άδεια αλιείας.
 ΤΜΗΜΑ 3
 ΣΚΑΦΗ ΥΠΟΣΤΗΡΙΞΗΣ
 1.
 Οι Σεϋχέλλες επιτρέπουν στα σκάφη της Ένωσης που διαθέτουν άδεια να επικουρούνται από εξουσιοδοτημένα σκάφη υποστήριξης. Τα σκάφη υποστήριξης πρέπει να φέρουν σημαία κράτους μέλους της Ένωσης και δεν επιτρέπεται να φέρουν εξοπλισμό για την αλίευση ιχθύων ή να χρησιμοποιούνται για μεταφόρτωση.
 2.
 Ο αριθμός των εξουσιοδοτημένων σκαφών υποστήριξης της Ένωσης για τον αριθμό των θυνναλιευτικών σκαφών γρι-γρι της Ένωσης που διαθέτουν άδεια πρέπει να συμμορφώνεται προς τα συναφή ψηφίσματα της IOTC. Επιπροσθέτως, η υποχρέωση υποβολής αναφορών πρέπει να συνάδει με τις σχετικές υποχρεώσεις της IOTC και με άλλες συναφείς διατάξεις της εθνικής νομοθεσίας.
 3.
 Τα σκάφη υποστήριξης που φέρουν σημαία κράτους μέλους της Ένωσης υπόκεινται στις ίδιες διαδικασίες όσον αφορά την απόκτηση και τη διαβίβαση των αιτήσεων έκδοσης άδειας αλιείας με αυτή που περιγράφεται στο τμήμα 2, στον βαθμό που έχει εφαρμογή σε αυτά.
 ΤΜΗΜΑ 4
 ΟΡΟΙ ΕΚΔΟΣΗΣ ΑΔΕΙΑΣ ΑΛΙΕΙΑΣ – ΤΕΛΗ ΚΑΙ ΠΡΟΚΑΤΑΒΟΛΕΣ
 1.
 Η άδεια αλιείας έχει διάρκεια ισχύος ένα έτος από την ημερομηνία έναρξης της προσωρινής εφαρμογής του παρόντος πρωτοκόλλου και είναι ανανεώσιμη, με την επιφύλαξη της εκπλήρωσης των όρων υποβολής αίτησης που αναφέρονται στο τμήμα 2.
 2.
 Τα καταβλητέα από τους πλοιοκτήτες τέλη υπολογίζονται με βάση τον ακόλουθο συντελεστή ανά τόνο αλιευμένων ιχθύων:
 Για το πρώτο και το δεύτερο έτος εφαρμογής του παρόντος πρωτοκόλλου, 80 EUR ανά τόνο·
 Από το τρίτο έως το έκτο έτος εφαρμογής του παρόντος πρωτοκόλλου, 85 EUR ανά τόνο.
 3.
 Η ετήσια προκαταβολή τελών την οποία πρέπει να καταβάλλουν οι πλοιοκτήτες κατά την υποβολή αίτησης άδειας αλιείας που εκδίδεται από τις αρχές των Σεϋχελλών είναι η εξής:
 α)
 Για τα θυνναλιευτικά γρι-γρι:
 Για το πρώτο και το δεύτερο έτος εφαρμογής του παρόντος πρωτοκόλλου, το ποσό της προκαταβολής ανέρχεται σε 56 000 EUR, που αντιστοιχεί σε 80 EUR ανά τόνο για 700 τόνους αλιευμάτων τόνου και ειδών τόνου που αλιεύονται στην αλιευτική ζώνη των Σεϋχελλών.
 Από το τρίτο έως το έκτο έτος εφαρμογής του παρόντος πρωτοκόλλου, το ποσό της προκαταβολής ανέρχεται σε 59 500 EUR, που αντιστοιχεί σε 85 EUR ανά τόνο για 700 τόνους αλιευμάτων τόνου και ειδών τόνου που αλιεύονται στην αλιευτική ζώνη των Σεϋχελλών.
 β)
 Παραγαδιάρικα
 Για το πρώτο και το δεύτερο έτος εφαρμογής του παρόντος πρωτοκόλλου, το ποσό της προκαταβολής ανέρχεται σε 7 200 EUR, που αντιστοιχεί σε 80 EUR ανά τόνο για 90 τόνους αλιευμάτων τόνου και ειδών τόνου που αλιεύονται στην αλιευτική ζώνη των Σεϋχελλών.
 Από το τρίτο έως το έκτο έτος εφαρμογής του παρόντος πρωτοκόλλου, το ποσό της προκαταβολής ανέρχεται σε 7 650 EUR, που αντιστοιχεί σε 85 EUR ανά τόνο για 90 τόνους αλιευμάτων τόνου και ειδών τόνου που αλιεύονται στην αλιευτική ζώνη των Σεϋχελλών.
 γ)
 Τέλος άδειας σκάφους υποστήριξης
 Τα ετήσια τέλη άδειας που ισχύουν για τα σκάφη υποστήριξης ανέρχονται σε


text:
5 000 EUR ανά σκάφος.
 Οριστική εκκαθάριση τελών
 4.
 Οι αρχές των Σεϋχελλών καταρτίζουν εκκαθάριση των τελών που οφείλονται για τα αλιεύματα κατά το προηγούμενο ημερολογιακό έτος βάσει των δηλώσεων αλιευμάτων που υποβάλλονται από τα αλιευτικά σκάφη της Ένωσης. Για τον σκοπό της κατάρτισης της εκκαθάρισης τελών, τα αλιευτικά σκάφη της Ένωσης παρέχουν στις αρχές των Σεϋχελλών τις αποδείξεις πώλησης, το ημερολόγιο αλιείας, καθώς και αρχεία εκφόρτωσης και μεταφόρτωσης όλων των αλιευτικών εξορμήσεων που πραγματοποιήθηκαν κατά την επιτρεπόμενη περίοδο. Τα δεδομένα για τα αλιεύματα στην αλιευτική ζώνη των Σεϋχελλών υποβάλλονται ανά σκάφος, ανά μήνα αλιευμάτων και ανά είδος, με το βάρος εκφρασμένο σε τόνους (3 δεκαδικά ψηφία) ισοδύναμου βάρους ζωντανών ιχθύων. Οι συντελεστές μετατροπής, εφόσον χρησιμοποιούνται, πρέπει να προσδιορίζονται.
 5.
 Η εκκαθάριση τελών αντιπαρατίθεται με τις πληροφορίες που περιλαμβάνονται στη βάση δεδομένων της Ευρωπαϊκής Επιτροπής για την αναφορά συγκεντρωτικών δεδομένων για τα αλιεύματα (Aggregated Catch Data Reporting - ACDR) και με άλλες συναφείς πληροφορίες, όπως επιστημονικά δεδομένα και δεδομένα σχετικά με την πώληση και την παρακολούθηση.
 6.
 Πριν από το τέλος κάθε τριμήνου, η Ένωση διαβιβάζει στις αρχές των Σεϋχελλών συγκεντρωτικά στοιχεία σχετικά με τα προηγούμενα τρίμηνα του τρέχοντος έτους, με τις ποσότητες αλιευμάτων ανά σκάφος, ανά μήνα αλίευσης και ανά είδος, τα οποία αντλούνται από τη βάση δεδομένων της Ευρωπαϊκής Επιτροπής. Τα εν λόγω δεδομένα θεωρούνται προσωρινά.
 7.
 Η εκκαθάριση τελών διαβιβάζεται στην Ένωση πριν από την 30η Απριλίου του επόμενου έτους. Η Ένωση τη διαβιβάζει αμελλητί στις εθνικές αρχές των οικείων κρατών μελών της και οι επακόλουθες πληρωμές καταβάλλονται αναλόγως από τους πλοιοκτήτες εντός 60 ημερών.
 8.
 Όπου υπάρχουν διαφορές μεταξύ των συνόλων δεδομένων που υποβάλλονται από τις Σεϋχέλλες και από την Ένωση, η Ένωση έχει στη διάθεσή της δύο μήνες προκειμένου να αμφισβητήσει τα παραληφθέντα δεδομένα και να υποβάλει, βάσει των δεδομένων που υποβλήθηκαν από τα κράτη μέλη της Ένωσης, εναλλακτική δήλωση αλιευμάτων, συνοδευόμενη από αποδεικτικά έγγραφα, όπως δεδομένα από το ημερολόγιο πλοίου, εκθέσεις επιθεωρήσεων και επιστημονικά δεδομένα.
 9.
 Τα συμβαλλόμενα μέρη διευθετούν οποιαδήποτε διαφωνία εντός του επόμενου μήνα με σκοπό να καταρτίσουν την τελική εκκαθάριση τελών. Οι πληρωμές καταβάλλονται αναλόγως από τους πλοιοκτήτες εντός 60 ημερών.
 ΚΕΦΆΛΑΙΟ II
 ΤΕΧΝΙΚΆ ΜΈΤΡΑ ΔΙΑΤΉΡΗΣΗς
 1.
 Τα τεχνικά μέτρα διατήρησης που εφαρμόζονται σε σκάφη της Ένωσης τα οποία διαθέτουν άδεια αλιείας για την αλιευτική ζώνη των Σεϋχελλών καθορίζονται στο τεχνικό δελτίο που περιέχεται στο προσάρτημα 2.
 2.
 Τα σκάφη της Ένωσης συμμορφώνονται με όλα τα ψηφίσματα που εγκρίνει η IOTC και τις διατάξεις της σχετικής νομοθεσίας των Σεϋχελλών, εκτός αν ορίζεται διαφορετικά στη συμφωνία και το παρόν πρωτόκολλο, και σύμφωνα με τις αρχές του διεθνούς δικαίου.
 3.
 Τα σκάφη της Ένωσης διεξάγουν όλες τις εξουσιοδοτημένες αλιευτικές δραστηριότητες κατά τρόπο που δεν διαταράσσει την παραδοσιακή τοπική αλιεία.
 4.
 Κατ’ εφαρμογή των ψηφισμάτων και των συστάσεων της IOTC, τα συμβαλλόμενα μέρη συμφωνούν να συνεργάζονται για τον περιορισμό των παρεμπιπτόντων αλιευμάτων προστατευόμενων ειδών, συγκεκριμένα θαλάσσιες χελώνες και θαλάσσια θηλαστικά, θαλάσσια πτηνά και ψάρια των υφάλων. Για τον σκοπό αυτό, τα σκάφη της Ένωσης καταβάλλουν προσπάθειες για την εφαρμογή των τεχνικών μέτρων που επιτρέπουν


text:
τη βελτίωση της επιλεκτικότητας των αλιευτικών εργαλείων και τη μείωση των παρεμπιπτόντων αλιευμάτων των μη στοχευόμενων ειδών.
 5.
 Για τον περιορισμό των περιστατικών εμπλοκής καρχαριών, θαλάσσιων χελώνων και λοιπών μη στοχευόμενων ειδών, τα σκάφη της Ένωσης χρησιμοποιούν σχεδιασμό και υλικά χωρίς εμπλοκή για την κατασκευή διατάξεων συγκέντρωσης ιχθύων (FAD). Επιπροσθέτως, με γνώμονα τον περιορισμό των επιπτώσεων των FAD στο οικοσύστημα και της ποσότητας των συνθετικών θαλάσσιων αποβλήτων, τα σκάφη της Ένωσης χρησιμοποιούν φυσικά ή βιοδιασπώμενα υλικά για τις διατάξεις συγκέντρωσης ιχθύων, τις οποίες ανακτούν από τα ύδατα των Σεϋχελλών όταν καταστούν μη λειτουργικές, σύμφωνα με τα όσα προβλέπονται από τη νομοθεσία των Σεϋχελλών.
 6.
 Για τον σκοπό της περιβαλλοντικής διαχείρισης και της παρατήρησης των θαλάσσιων οικοσυστημάτων στα ύδατα των Σεϋχελλών, οι αρχές των Σεϋχελλών προβλέπουν τη δημιουργία ενός ειδικού ταμείου στο οποίο θα συνεισφέρουν οι ιδιοκτήτες σκαφών γρι-γρι της Ένωσης. Η εν λόγω συνολική συνεισφορά ανέρχεται στο εκτιμώμενο ποσό των 175 000 EUR ετησίως, με βάση το βάρος εκάστου σκάφους. Η συνεισφορά εκάστου σκάφους αντιστοιχεί σε 2,25 EUR ανά ολική χωρητικότητα (GT) και καταβάλλεται σε συνδυασμό με την ετήσια προκαταβολή τελών και στον ίδιο λογαριασμό. Οι αρχές των Σεϋχελλών υποβάλλουν τακτικά εκθέσεις μέσω της μεικτής επιτροπής αναφορικά με την αξιοποίηση της εν λόγω συνεισφοράς.
 ΚΕΦΑΛΑΙΟ III
 ΠΑΡΑΚΟΛΟΥΘΗΣΗ, ΕΛΕΓΧΟΣ ΚΑΙ ΕΠΙΤΗΡΗΣΗ
 ΤΜΗΜΑ 1
 ΚΑΤΑΓΡΑΦΗ ΤΩΝ ΑΛΙΕΥΜΑΤΩΝ
 1.
 Τα σκάφη της Ένωσης που επιτρέπεται να αλιεύουν στην αλιευτική ζώνη των Σεϋχελλών βάσει της παρούσας συμφωνίας υποχρεούνται να δηλώνουν τα αλιεύματά τους στις αρμόδιες αρχές των Σεϋχελλών με τον ακόλουθο τρόπο, μέχρις ότου τεθεί σε εφαρμογή και από τα δύο συμβαλλόμενα μέρη το σύστημα ηλεκτρονικής καταγραφής και αναφοράς αλιευμάτων (ERS):
 α)
 Τα σκάφη της Ένωσης που επιτρέπεται να αλιεύουν στην αλιευτική ζώνη των Σεϋχελλών συμπληρώνουν καθημερινά δελτίο αλιευμάτων, το οποίο συμμορφώνεται με τα ψηφίσματα της IOTC, για κάθε αλιευτική εξόρμηση στην αλιευτική ζώνη των Σεϋχελλών. Το δελτίο συμπληρώνεται ακόμη και εάν δεν υπάρχουν αλιεύματα. Το δελτίο συμπληρώνεται ευανάγνωστα και υπογράφεται από τον πλοίαρχο του σκάφους.
 β)
 Το έντυπο που χρησιμοποιείται για την αναφορά των αλιευμάτων συμφωνείται από τα συμβαλλόμενα μέρη πριν από την προσωρινή εφαρμογή του παρόντος πρωτοκόλλου. Οποιαδήποτε επικαιροποίηση του εντύπου εγκρίνεται από τη μεικτή επιτροπή. Ο μορφότυπος που πρέπει να χρησιμοποιείται για την αναφορά των αλιευμάτων έχει τη μορφή της διαβίβασης αναφορών που καθορίζεται στο παράρτημα 3. Τα σκάφη ανεφοδιασμού υπόκεινται στην υποχρέωση υποβολής αναφοράς των καθημερινών δραστηριοτήτων τους. Οι πρακτικές ρυθμίσεις και η μορφή συμφωνούνται από τα συμβαλλόμενο μέρη, ανάλογα με την περίπτωση.
 γ)
 Όσον αφορά την υποβολή του δελτίου αλιευμάτων που αναφέρεται στα σημεία α) και β), τα σκάφη της Ένωσης:
 —
 στην περίπτωση που καταπλέουν στον λιμένα της Victoria, υποβάλλουν το συμπληρωμένο δελτίο στις αρχές των Σεϋχελλών εντός 24 ωρών από τον κατάπλου,
 —
 σε κάθε άλλη περίπτωση διαβιβάζουν το συμπληρωμένο δελτίο στις αρχές των Σεϋχελλών εντός 24 ωρών από την έξοδο από τα ύδατα των Σεϋχελλών.
 δ)
 Αντίγραφα των δελτίων αλιευμάτων των στοιχείων α) και β) αποστέλλονται ταυτόχρονα στα συναφή επιστημονικά ιδρύματα: IRD (Institut de Recherche pour le Développement), IEO (Instituto Español de Oceanografia) ή IPMA (Instituto


text:
Português do Mar e da Atmosfera).
 2.
 Σε περίπτωση τεχνικών προβλημάτων ή δυσλειτουργίας του συστήματος ERS, οι δηλώσεις αλιευμάτων υποβάλλονται σύμφωνα με το σημείο 1.
 ΤΜΗΜΑ 2
 ΜΕΤΑΒΑΣΗ ΣΤΟ ERS
 1.
 Τα συμβαλλόμενα μέρη διασφαλίζουν τη μετάβαση σε ένα ηλεκτρονικό σύστημα δήλωσης των αλιευμάτων το συντομότερο δυνατόν μετά την έναρξη της προσωρινής εφαρμογής του παρόντος πρωτοκόλλου, σε ημερομηνία που συμφωνείται από τη μεικτή επιτροπή. Στη συνέχεια, οι δηλώσεις των αλιευμάτων διέπονται από τους εξής όρους:
 α)
 ο πλοίαρχος σκάφους της Ένωσης που ασκεί αλιευτικές δραστηριότητες στο πλαίσιο της συμφωνίας τηρεί ηλεκτρονικό ημερολόγιο αλιείας, το οποίο είναι ενσωματωμένο σε ηλεκτρονικό σύστημα καταγραφής και αναφοράς δεδομένων (ERS)·
 β)
 τα σκάφη της Ένωσης που δεν είναι εξοπλισμένα με σύστημα ERS δεν επιτρέπεται να εισέλθουν στην αλιευτική ζώνη των Σεϋχελλών με σκοπό να ασκήσουν αλιευτικές δραστηριότητες.
 2.
 Ο πλοίαρχος του σκάφους είναι υπεύθυνος για την ακρίβεια των δεδομένων που καταγράφονται στο ηλεκτρονικό ημερολόγιο αλιείας. Το ηλεκτρονικό ημερολόγιο αλιείας τηρείται σύμφωνα με τα εφαρμοστέα ψηφίσματα και συστάσεις της IOTC.
 3.
 Ο πλοίαρχος του σκάφους καταγράφει καθημερινά, για κάθε αλιευτική δραστηριότητα, το εκτιμώμενο βάρος ζωντανών ιχθύων κάθε είδους που αλιεύεται και φυλάσσεται στο σκάφος ή απορρίπτεται στη θάλασσα.
 4.
 Αν δεν ασκείται αλιευτική δραστηριότητα, καταγράφεται η μεσημβρινή θέση του σκάφους της Ένωσης που βρίσκεται στην αλιευτική ζώνη των Σεϋχελλών.
 5.
 Ο πλοίαρχος του σκάφους διασφαλίζει ότι τα δεδομένα του ηλεκτρονικού ημερολογίου αλιείας διαβιβάζονται αυτόματα και σε καθημερινή βάση στο κέντρο παρακολούθησης αλιείας (ΚΠΑ) του κράτους μέλους σημαίας της Ένωσης. Στα δεδομένα που διαβιβάζονται περιλαμβάνονται τουλάχιστον τα ακόλουθα στοιχεία:
 α)
 οι αριθμοί αναγνώρισης και η ονομασία του αλιευτικού σκάφους·
 β)
 ο τριψήφιος αλφαβητικός κωδικός του Οργανισμού Τροφίμων και Γεωργίας των Ηνωμένων Εθνών (FAO) κάθε είδους·
 γ)
 η σχετική γεωγραφική περιοχή (γεωγραφικό μήκος και πλάτος) στην οποία πραγματοποιήθηκαν οι αλιεύσεις·
 δ)
 η ημερομηνία και, κατά περίπτωση, ο χρόνος λήψης των αλιευμάτων·
 ε)
 η ημερομηνία και η ώρα απόπλου και κατάπλου, καθώς επίσης και η διάρκεια της αλιευτικής εξόρμησης·
 στ)
 ο τύπος των εργαλείων και, κατά περίπτωση, οι τεχνικές προδιαγραφές και οι διαστάσεις·
 ζ)
 οι εκτιμώμενες ποσότητες κάθε είδους που φυλάσσονται στο σκάφος, σε χιλιόγραμμα βάρους ζωντανών αλιευμάτων ή, κατά περίπτωση, ο αριθμός των αλιευμάτων·
 η)
 οι εκτιμώμενες ποσότητες κάθε είδους ιχθύων που απορρίπτονται, σε χιλιόγραμμα βάρους ζωντανών αλιευμάτων ή, κατά περίπτωση, ο αριθμός των αλιευμάτων.
 6.
 Το κράτος μέλος σημαίας της Ένωσης διασφαλίζει την παραλαβή και την καταχώριση των δεδομένων αυτών σε ηλεκτρονική βάση δεδομένων με σκοπό την ασφαλή τους φύλαξη για χρονική περίοδο τουλάχιστον 36 μηνών.
 7.
 Το κράτος μέλος σημαίας της Ένωσης και οι αρχές των Σεϋχελλών διασφαλίζουν ότι διαθέτουν τον απαραίτητο εξοπλισμό ΤΠ και το απαραίτητο λογισμικό για την αυτόματη ανταλλαγή δεδομένων του συστήματος ERS. Για την ανταλλαγή των δεδομένων ERS πρέπει να χρησιμοποιούνται τα ηλεκτρονικά μέσα επικοινωνίας που διαχειρίζεται η Ευρωπαϊκή Επιτροπή για τις ανταλλαγές δεδομένων σχετικά με την αλιεία σε τυποποιημένη μορφή. Οι τροποποιήσεις των προτύπων εφαρμόζονται εντός περιόδου έξι μηνών.
 8.
 Το ΚΠΑ του κράτους μέλους σημαίας της Ένωσης μεριμνά για την αυτόματη διαβίβαση των ημερολογίων αλιείας στο ΚΠΑ των Σεϋχελλών μέσω


text:
του συστήματος ERS, σε καθημερινή βάση και για όσο διάστημα το σκάφος βρίσκεται εντός της αλιευτικής ζώνης των Σεϋχελλών, ακόμα και αν τα αλιεύματά του είναι μηδενικά.
 9.
 Οι όροι κοινοποίησης των αλιευμάτων μέσω του ERS, καθώς και οι διαδικασίες που ακολουθούνται σε περίπτωση δυσλειτουργίας, ορίζονται στο προσάρτημα 4.
 10.
 Οι αρχές των Σεϋχελλών επεξεργάζονται τα δεδομένα των αλιευτικών δραστηριοτήτων κάθε σκάφους της Ένωσης με εμπιστευτικό και ασφαλή τρόπο.
 ΤΜΗΜΑ 3
 ΑΝΑΚΟΙΝΩΣΗ ΑΛΙΕΥΜΑΤΩΝ: ΕΙΣΟΔΟΣ ΚΑΙ ΕΞΟΔΟΣ ΑΠΟ ΤΗΝ ΑΛΙΕΥΤΙΚΗ ΖΩΝΗ ΤΩΝ ΣΕΫΧΕΛΛΩΝ
 1.
 Ως διάρκεια της αλιευτικής εξόρμησης ενός σκάφους της Ένωσης ορίζεται ως ένα από τα ακόλουθα:
 —
 η περίοδος που μεσολαβεί μεταξύ μιας εισόδου και μιας εξόδου στην αλιευτική ζώνη των Σεϋχελλών·
 —
 η περίοδος που μεσολαβεί μεταξύ μιας εισόδου στην αλιευτική ζώνη των Σεϋχελλών και μιας μεταφόρτωσης· ή
 —
 η περίοδος που μεσολαβεί μεταξύ μιας εισόδου στην αλιευτική ζώνη των Σεϋχελλών και μιας εκφόρτωσης στις Σεϋχέλλες.
 2.
 Τα σκάφη της Ένωσης γνωστοποιούν στις αρχές των Σεϋχελλών, τουλάχιστον έξι ώρες νωρίτερα, την πρόθεσή τους να εισέλθουν ή να εξέλθουν από την αλιευτική ζώνη των Σεϋχελλών καθώς και, έως ότου το σύστημα ERS καταστεί λειτουργικό, γνωστοποιούν σε καθημερινή βάση στις αρχές των Σεϋχελλών τα αλιεύματά τους κατά τη διάρκεια της άσκησης αλιευτικών δραστηριοτήτων στην αλιευτική ζώνη των Σεϋχελλών κατά την εν λόγω περίοδο.
 3.
 Κατά τη γνωστοποίηση της εισόδου ή εξόδου τους, τα σκάφη της Ένωσης ανακοινώνουν επίσης το στίγμα τους (γεωγραφικό μήκος και πλάτος) τη στιγμή της ανακοίνωσης καθώς και το βάρος και τα είδη των αλιευμάτων που διατηρούνται στο σκάφος. Οι εν λόγω γνωστοποιήσεις γίνονται μέσω ηλεκτρονικού ταχυδρομείου ή, εναλλακτικά, μέσω του συστήματος ERS, στα στοιχεία επικοινωνίας που παρέχονται από τις αρμόδιες αρχές των Σεϋχελλών.
 4.
 Η αλίευση από σκάφος της Ένωσης χωρίς προηγούμενη γνωστοποίηση στις αρμόδιες αρχές των Σεϋχελλών συνιστά αδίκημα. Τέτοια πράξη επισύρει ποινικές κυρώσεις που αναφέρονται στο κεφάλαιο VI σημείο 1.
 ΤΜΗΜΑ 4
 ΕΚΦΟΡΤΩΣΕΙΣ
 1.
 Ο όρος «παρεμπίπτοντα αλιεύματα» έχει την ίδια έννοια με εκείνη στο πλαίσιο της IOTC.
 2.
 Ο ορισθείς λιμένας για τις δραστηριότητες εκφορτώσεων στις Σεϋχέλλες είναι ο λιμένας της Victoria, Mahé.
 3.
 Όλα τα αλιευτικά σκάφη της Ένωσης που επιθυμούν να εκφορτώσουν αλιεύματα στον ορισθέντα λιμένα των Σεϋχελλών οφείλουν να κοινοποιούν στις αρμόδιες αρχές των Σεϋχελλών, τουλάχιστον 48 ώρες νωρίτερα, τις ακόλουθες πληροφορίες:
 α)
 το όνομα και το διεθνές διακριτικό κλήσεως ασυρμάτου (IRCS) του αλιευτικού σκάφους εκφόρτωσης·
 β)
 την ημερομηνία και ώρα εκφόρτωσης·
 γ)
 την ποσότητα σε χιλιόγραμμα, στρογγυλεμένη στα πλησιέστερα 100 χλγμ. ανά είδος προς εκφόρτωση·
 δ)
 τη μορφή παρουσίασης του προϊόντος.
 4.
 Οι εκφορτώσεις λογίζονται ως έξοδος από την αλιευτική ζώνη των Σεϋχελλών όπως ορίζεται στο τμήμα 3 σημείο 1. Τα σκάφη της Ένωσης πρέπει υποβάλλουν, συνεπώς, τις οικείες δηλώσεις εκφόρτωσης στις αρμόδιες αρχές των Σεϋχελλών, το αργότερο μέσα σε 24 ώρες από την ολοκλήρωση της εκφόρτωσης ή, σε κάθε περίπτωση, πριν από τον απόπλου του πλοίου από τον λιμένα.
 5.
 Τα συμβαλλόμενα μέρη ενθαρρύνουν την οικονομική συνεργασία στον τομέα της αλιευτικής και της μεταποιητικής βιομηχανίας με στόχο την ενίσχυση των επενδύσεων, την αξιοποίηση των πόρων, τη δημιουργία


text:
θέσεων απασχόλησης και τη σωστή ισορροπία μεταξύ προσφοράς και ζήτησης. Ειδικότερα, οι επιχειρήσεις παρέχουν εύλογες δυνατότητες ώστε η μεταποιητική βιομηχανία των Σεϋχελλών να τροφοδοτείται επαρκώς με τόνο, συμπεριλαμβανομένων των παρεμπιπτόντων αλιευμάτων τόνου από αλιευτικά σκάφη της Ένωσης. Οι συναφείς αρχές είναι αρμόδιες για τα συναφή διοικητικά έγγραφα που είναι απαραίτητα για τη διάθεση στο διεθνές εμπόριο των ιχθύων που εκφορτώνονται στις Σεϋχέλλες από αλιευτικά σκάφη της Ένωσης εντός εύλογου χρονικού ορίζοντα, διασφαλίζοντας επαρκείς ελέγχους και επαληθεύσεις, σύμφωνα με τους εφαρμοστέους κανόνες.
 ΤΜΗΜΑ 5
 ΜΕΤΑΦΟΡΤΩΣΕΙΣ
 1.
 Τα αλιευτικά σκάφη της Ένωσης επιτρέπεται να μεταφορτώσουν αλιεύματα στις Σεϋχέλλες μόνο στον λιμένα της Victoria. Η μεταφόρτωση εν πλω απαγορεύεται και οι παραβάτες της διάταξης αυτής υπόκεινται στις κυρώσεις που προβλέπονται από τη νομοθεσία των Σεϋχελλών.
 2.
 Οι πλοιοκτήτες ή οι πράκτορές τους οφείλουν να κοινοποιούν στην αρμόδια αρχή των Σεϋχελλών, τουλάχιστον 48 ώρες εκ των προτέρων, πιθανόν μέσω του συστήματος ERS, τις ακόλουθες πληροφορίες:
 α)
 την περιοχή μεταφόρτωσης όπου αυτή θα πραγματοποιηθεί·
 β)
 το όνομα και το IRCS του παραδίδοντος αλιευτικού σκάφους·
 γ)
 κατά περίπτωση, το όνομα και το IRCS του παραλαμβάνοντος σκάφους ή του πλοίου-ψυγείου·
 δ)
 κατά περίπτωση, τις εγκαταστάσεις αποθήκευσης·
 ε)
 την ημέρα και την ώρα της μεταφόρτωσης·
 στ)
 όταν είναι εφικτό, το επόμενη σημείο προορισμού·
 ζ)
 την ποσότητα σε χιλιόγραμμα, στρογγυλεμένη στα πλησιέστερα 100 χλγμ. ανά είδος προς μεταφόρτωση·
 η)
 τη μορφή παρουσίασης του προϊόντος.
 3.
 Οι μεταφορτώσεις λογίζονται ως έξοδος από την αλιευτική ζώνη των Σεϋχελλών όπως ορίζεται στο τμήμα 3 σημείο 1. Τα αλιευτικά σκάφη της Ένωσης πρέπει να υποβάλλουν τις οικείες δηλώσεις αλιευμάτων στις αρμόδιες αρχές των Σεϋχελλών, το αργότερο μέσα σε 24 ώρες από την ολοκλήρωση της μεταφόρτωσης ή, σε κάθε περίπτωση, πριν από τον απόπλου του παραδίδοντας σκάφους από τον λιμένα, όποιο προηγείται χρονικά.
 ΤΜΗΜΑ 6
 ΕΛΕΓΧΟΣ ΚΑΙ ΕΠΙΘΕΩΡΗΣΗ
 Επιθεώρηση εν πλω και σε λιμένα
 1.
 Οι επιθεωρήσεις εν πλω, εντός ή εκτός λιμένα στην αλιευτική ζώνη των Σεϋχελλών, σε σκάφη της Ένωσης που διαθέτουν άδειας αλιείας διενεργούνται από επιθεωρητές οι οποίοι αναγνωρίζονται σαφώς ως εξουσιοδοτημένοι επιθεωρητές αλιείας.
 2.
 Πριν από την επιβίβασή τους στο σκάφος, οι εξουσιοδοτημένοι επιθεωρητές των Σεϋχελλών ενημερώνουν το σκάφος της Ένωσης για την απόφασή τους να διενεργήσουν επιθεώρηση. Η επιθεώρηση διεξάγεται από εύλογο αριθμό υπαλλήλων, οι οποίοι οφείλουν να επιδεικνύουν τα στοιχεία της ταυτότητάς τους και της επίσημης ιδιότητάς τους ως εξουσιοδοτημένων υπαλλήλων πριν από τη διεξαγωγή της επιθεώρησης.
 3.
 Οι εξουσιοδοτημένοι υπάλληλοι των Σεϋχελλών παραμένουν επί του σκάφους της Ένωσης μόνον για όσο χρονικό διάστημα απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπον ώστε να ελαχιστοποιείται ο αντίκτυπος για το σκάφος, την αλιευτική του δραστηριότητα και το φορτίο του.
 4.
 Οι εικόνες (φωτογραφίες ή βίντεο) που λαμβάνονται κατά τις επιθεωρήσεις προορίζονται για τις αρχές που είναι επιφορτισμένες με τον έλεγχο και την επιτήρηση της αλιείας. Οι εν λόγω εικόνες δεν πρέπει να δημοσιοποιούνται, εκτός αν ορίζεται διαφορετικά στην εθνική νομοθεσία.
 5.
 Ο πλοίαρχος του σκάφους της Ένωσης διευκολύνει την επιβίβαση στο σκάφος και το έργο των επιθεωρητών των Σεϋχελλών.
 6.
 Μετά